Sumber: Game Guardians of the Galaxy Sedang Dibangunkan Eidos Montreal, Studio Di Bawah Square Enix

Mereka kini sedang fokus untuk Tomb Raider, The Avengers dan Guardians of the Galaxy.
Gambar hiasan, diambil daripada filem Guadians of the Galaxy.
Menurut laporan Kotaku, yang memetik daripada pelbagai sumber, kita tidak mungkin akan mendapat game Deus Ex seterusnya dalam masa terdekat. Ia mengatakan bahawa sekuel kepada Deus Ex: Mankind Divided, yang dikeluarkan pada tahun lalu, telah dibatalkan selepas studio yang bertanggungjawab membawakan siri ini, Eidos Montreal sedang fokus untuk membangunkan pelbagai francais yang lebih besar.
Menurut laporan tersebut, Eidos Montreal, studio yang berada di bawah Square Enix, sedang membangunkan dua game yang besar. Pertama, mereka sedang membangunkan game Tomb Raider yang seterusnya. Nama untuk siri game seterusnya ini juga telah leaked, dikatakan bakal digelar Shadow of the Tomb Raider.

Keduanya, laporan tersebut mengatakan bahawa mereka turut sedang membangunkan game daripada jenama terkenal Marvel, iaitu Guardians of the Galaxy. Seperti yang kita semua sudah ketahui, Square Enix dan Marvel baru sahaja mengumumkan kerjasama mereka pada minggu lalu, dengan The Avengers bakal menjadi taruhan projek pertama mereka. Dan game Guardians of the Galaxy ini adalah dilaporkan projek mereka seterusnya selepas The Avengers tersebut.
Eidos Montreal juga akan membantu Crystal Dynamics dalam membangunkan projek The Avengers tersebut.


Waktu Pelancaran God of War Didedahkan, Saksikan Kratos Melibas Musuh Baru Dan Mendayung Sampan!

Dalam sidang media E3 2017 Sony yang sedang berlangsung sekarang, waktu pelancaran dan gameplay trailer terbaru God of War telah didedahkan.

God of War akan dilancarkan pada awal tahun 2018, namun tiada tarikh tepat diumumkan. Gameplay trailer terbaru juga telah diperlihatkan dan korang boleh saksikannya di bawah.
Trailer terbaru ini memaparkan lebih banyak aksi Kratos melibas, menetak dan merobek musuh-musuh baru yang belum pernah dihadapi oleh Kratos. Ia juga memperlihatkan beberapa babak di mana Kratos mula mengajar anaknya pelbagai ilmu dalam menjalani kehidupan dan perjalanan yang mencabar. Dan yang paling penting kita dapat melihat Kratos mendayung sampan!


Microsoft Mahu Dapatkan Game-Game Dari China Selepas Melihat Kejayaan Genshin Impact

Microsoft dikatakan sedang mencari game-game keluaran China dengan Genshin Impact sebagai contoh utama.
Menurut Reuters, kejayaan Genshin Impact yang berada di platform PC, PlayStation, dan mobile telah memberikan Microsoft untuk melakukan tindakan lebih drastik.
Microsoft juga dikatakan sedang membina studio sendiri di China untuk membawa lebih banyak game keluaran China ke dalam Game Pass.

Microsoft juga berasa kesal kerana terlepas perjanjian dengan MiHoYo semasa Genshin Impact belum dikeluarkan. Salah satu sumber mengatakan bahawa pilihan untuk membawakan game RPG itu ke PlayStation telah menyebabkan untung yang banyak bagi pihak Sony.
Baru-baru ini Genshin Impact telah meraikan ulang tahun kedua. Game itu telah mencapai keuntungan $3.7 bilion (~RM17 bilion) di mobile sahaja. Negara China juga merupakan tumpuan utama apabila melibatkan perbelanjaan pemain. Merangkumi 33% dari keuntungan global bagi mobile.


Steam Cipta Sejarah, Cecah 14 Juta Pemain Serentak Awal Pagi Tadi

Satu pencapaian terbaru telah dicipta oleh platform gaming terbesar ini.

Kira-kira jam 1.30 pagi tadi, Steam telah mencipta sejarah baru dalam 13 tahun platform ini beroperasi. Ia telah mencatatkan 14.2 juta pemain pada masa yang serentak, selepas jualan akhir tahunnya baru sahaja tamat pada awal minggu ini.

Steam pada tahun 2012 telah berjaya mencecah 4 juta pemain pada satu-satu masa, sebelum ia mencecah pula 10 juta pada 2015.
Anda boleh lihat sendiri statistik ini di laman Steam.


Saksikan 5 Minit Gameplay Rainbow Six Parasite Yang Tertiris – Tembak-Tembak Makhluk Asing

Bagi peminat game first-person shooter, antara game akan datang yang amat dinantikan adalah Rainbow Six Parasite.
Terkini, satu video berdurasi hampir 5 minit telah tertiris, memaparkan gameplay Rainbow Six Parasite yang lebih banyak aksi. Video ini memperlihatkan Operator Ela menyelamatkan rakan-rakannya dari sarang makhluk asing.
Ketika artikel ini ditulis, video ini masih boleh ditonton. Dijangka tidak lama lagi tentunya Ubisoft akan mengambil tindakan untuk memadamkan video ini. Gameplay ini dikatakan dirakam semasa sesi percubaan alpha yang berlangsung beberapa minggu lalu.
Jom tonton sementara masih ada:

Buat masa ini, Ubisoft masih belum mengumumkan tarikh pelancaran Rainbow Six Parasite.


Uncharted 4, The Lost Legacy Versi Remastered Akan Dilancarkan Ke PS5, PC Awal Tahun 2022

PlayStation Showcase 2021 yang berlangsung awal pagi tadi dimulakan dengan berita baik untuk para peminat francais Uncharted.
Uncharted: Legacy of Thieves Collection telah diumumkan untuk PS5 dan PC. Ia akan dilancarkan terlebih dulu di PS5 pada awal tahun 2022, manakala versi PC pula akan dilancarkan selepas itu.
Uncharted: Legacy of Thieves Collection meggabungkan dua game Uncharted yang asalnya dilancarkan untuk PS4, iaitu Uncharted 4: A Thief’s End (2016) dan Uncharted: The Lost Legacy (2017) versi remastered dalam satu game koleksi.
Pengumuman ini menandakan para pemain di PC bakal menikmati siri Uncharted buat kali pertama.
Saksikan trailernya:


Adakah Mode Battle Royale Dalam Battlefield V Akan Menjadi Percuma Seperti Fortnite? Ini Jawapan EA

Battlefield untuk semua?

Salah satu faktor kejayaan Fortnite menjadi fenomena global adalah disebabkan game ini adalah percuma untuk dimainkan (free-to-play). Lebih ramai dapat bermain, lebih pantas ia menjadi bualan ramai.
Battlefield V, seperti pelbagai game lain yang turut mengikuti jejak ini, akan membawakan mode battle royale juga. Tidak banyak sebenarnya yang kita tahu tentang bagaimana pendekatan EA dan DICE dalam battle royale versi mereka ini selain mereka hanya mengumumkannya sahaja.
Terbaru, semasa panggilan perolehan suku pertama EA, COO dan CFO EA, Blake Jorgensen telah ditanyakan dengan satu soalan yang menjadi persoalan ramai gamers — iaitu adakah mode battle royale dalam Battlefield V akan menjadi percuma untuk dimainkan oleh semua pemain seperti Fortnite?
Jorgensen menjawab bahawa mode battle royale Battlefield V ini akan dilayan seperti mode-mode lain yang bakal muncul dalam game ini. Bermakna, para pemain perlu membeli game penuh Battlefield V, barulah korang akan boleh main mode battle royale tersebut.
Namun, beliau turut memberikan sedikit bayangan tentang perancangan EA untuk membangunkan satu game bergenre battle royale yang lain. Kata Jorgensen:
“Kami berminat untuk bereksperimen dengan game standalone yang percuma untuk dimainkan yang mungkin dimasukkan ke dalam genre shooter atau genre lain, tetapi saya tidak rasa itu apa yang kami lihat untuk Battlefield buat masa ini.”
Wah, nampaknya EA turut berminat untuk membawakan sebuah game baru yang fokus kepada battle royale sahaja. Mungkinkah Battlefield V akan menjadi medan percubaan bagi mereka melihat sejauh mana mereka mampu lakukan dengan mode battle royale?
Apa pandangan korang?

Battlefield V akan dilancarkan pada 19 Oktober ini untuk PC, PS4 dan Xbox One.
JomBaca: Sesi Open Beta Battlefield V Akan Diadakan Pada Awal September Ini


PS5 Menggunakan Tenaga Elektrik Lebih Rendah Berbanding PS4 Pro

Kalau ada yang mempertikaikan korang untuk membeli PS5 dengan berkata “tak payah beli, buat naik bil elektrik je”, bolehlah counter dengan fakta ini.
Menurut analisis yang dilakukan oleh Eurogamer, PS5 menggunakan tenaga elektrik yang jauh lebih rendah daripada PS4 Pro.
PS5 dikatakan menggunakan hanya 1.5W apabila berada dalam Rest Mode dengan kesemua fungsi dalam mode itu dihidupkan, tapi mematikan sambungan Internet. Jauh berbeza dengan PS4 Pro yang menggunakan sebanyak 5W dalam mode yang sama.
Kalau ada game yang sedang dimuat-turun di background semasa dalam Rest Mode, tenaga yang digunakan PS5 meningkat sehingga 36W. Ia tetap lebih rendah berbanding PS4 Pro dalam situasi yang menggunakan sehingga 50W.
Ketika hanya berada di menu utama tanpa melakukan apa-apa, PS5 menggunakan 47W, manakala PS4 Pro pula 63W. Semasa bermain Rise of the Tomb Raider di kedua-dua konsol, PS5 menggunakan 107W, manakala PS4 Pro pula 147W.
Setakat ini, setakat yang Eurogamer cuba, ketika bermain Marvel’s Spider-Man: Miles Morales — satu-satunya game PS5 yang dicuba (bukan backward compatibility) — mencatatkan penggunaan tenaga yang paling tinggi di PS5 dengan 203W. Namun, analisis ini tidak mencuba pula game ini di PS4 Pro.
Berikut ialah jadual perbandingan penggunaan tenaga elektrik yang disediakan oleh Eurogamer:

PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


Lebih Banyak Spesies Telah Ditemui Dalam No Man’s Sky Berbanding Di Bumi

Apabila manusia telah meneroka sebuah game lebih banyak berbanding di Bumi dalam dunia sebenar.

No Man’s Sky disenaraikan sebagai antara game yang paling ditunggu-tunggu untuk tahun 2016. Seperti yang dapat kita lihat melalui pelancaran di PS4 dan PC pada minggu lalu, hype game ini nampaknya tidak akan surut dalam masa terdekat.
Antara tarikan utama dalam game ini adalah apabila kita menemui sesebuah planet yang belum diterokai, kita boleh menamakan planet dan haiwan atau makhluk yang dijumpai di planet tersebut dengan nama yang kita sukai. Terbaru, menurut boss Hello Games, Sean Murray mengatakan bahawa jumlah spesies yang telah ditemui dalam game ini telah mencecah 10 juta!

For instance over night we hit 10 million species discovered in NMS… that's more than has been discovered on earth.WHAT IS GOING ON!!!
— Sean Murray (@NoMansSky) August 10, 2016
Bilangan ini sekaligus telah meletakkan spesies yang ditemui itu lebih banyak berbanding yang telah manusia temui di Bumi dalam dunia sebenar. Menurut sebuah laporan pada 2011, sebanyak 8.7 juta spesies telah ditemui di Bumi.
JomBaca: No Man’s Sky Akan Mempunyai Banyak Update Percuma, Tiada DLC Berbayar!


Ini Trailer Pertama Cyberpunk: Edgerunners, Mula Tayang Di Netflix Pada September Ini

Siri anime Cyberpunk: Edgerunners telah menerima banyak perkembangan baharu yang dinantikan ramai.
Projek kerjasama antara CD Projekt Red, Netflix dan Studio Trigger itu telah memperlihatkan teaser trailer pertama yang berdurasi sekitar seminit.

Video kedua yang dikongsikan pula ialah sedikit perkongsian di balik tabir daripada para pembangun di CD Projekt Red dan Studio Trigger.

Akhir sekali, mereka turut memperlihatkan poster rasmi untuk siri ini, mengetengahkan dua protagonis utama, iaitu David dan Lucy.

10 episod siri anime Cyberpunk: Edgerunners akan mula ditayangkan di Netflix pada September 2022.


Game Single-Player Masih Lagi Hebat, Kata Pengarah God of War

Game single-player mudah diakses dan lebih seronok bermain, luahan pengarah God of War.

Antara game eksklusif PlayStation yang paling hangat diperkatakan, God of War, pengarahnya Cory Barlog tidak menang tangan dengan mengendalikan banyak temuramah dan lawatan media mengenai game ini.
Semasa Barlog bercakap bersama US Gamer, pengarah God of War menjelaskan kenapa game single-player masih lagi dekat di hati beliau.
Beliau menjelaskan kenyataan lebih lanjut, “Game single-player mengotakan janji yang dinyatakan di belakang kotak CD. Ia mudah diakses, hanya perlu main itu sahaja dan rasa seronok.
Oleh sebab itulah kenapa game single-player adalah hebat. Saya masih lagi dapat perasaan ketika saya muda di mana, ‘Saya tak sabar nak balik rumah untuk berpindah ke dunia lain daripada yang lain.’ Filem fantasi gempak dari tahun 80-an masih lagi menjadi inspirasi saya seperti The Neverending Story. Kebanyakan orang pandang saya macam saya tak matang apabila saya katakan filem berkenaan adalah inspirasi saya dan mereka macam, ‘Tetapi itu filem untuk kanak-kanak.’ Dan saya balas balik, ‘Tak. Filem itu sangat mengagumkan!’ Ia adalah satu dunia berbeza yang mencorakkan satu gambaran untuk dunia yang kita tak tahu. Apa-apa filem dari tahun 80-an yang bermula dengan huruf ‘L’ seperti Legend, Labyrinth, Ladyhawk masih lagi membentuk saya dan memberi inspirasi kepada saya.”

Walaupun ada sesetengah game single-player besar tidak terjual seperti yang disangkakan, Nintendo dan Sony masih lagi fokus dan percaya terhadap kuasa membeli game single-player. Sebagai contoh, pada tahun lepas, Horizon Zero Dawn berjaya terjual sebanyak 7.6 juta unit dan merangkul gelaran IP baru paling banyak terjual untuk konsol PS4.
Adakah anda setuju dengan perasaan cinta akan game single-player sama seperti pengarah God of War? Kongsikan pendapat anda bersama kami!
Lebih kurang sebulan dari sekarang, God of War bakal dikeluarkan pada 20 April 2018 khas untuk PS4. Anda boleh teropong lebih koleksi Collector dan Digital Deluxe Edition God of War di sini.


Game Marvel Baharu Diumumkan, Main Sebagai Captain America, Black Panther

Setelah banyak laporan mengenainya, Skydance New Media akhirnya telah berkongsikan butiran baharu mengenai game Marvel yang sedang mereka bangunkan.
Sebuah trailer sinematik telah dikeluarkan bersempena acara Disney & Marvel Game Showcase, sekaligus mengesahkan beberapa ura-ura sebelum ini.

Game masih belum lagi mempunyai judul rasmi, namun mereka telah mengesahkan yang ia akan menampilkan dua karakter ikonik Marvel, iaitu Captain America dan Black Panther (Azzuri, datuk kepada T’challa).
Game ini akan membawakan empat karakter yang boleh dimainkan. Selain Captain America dan Black Panther, dua lagi karakter itu adalah Gabriel Jones (seorang askar Amerika Syarikat yang merupakan ahli Howling Commandos) dan Nanali (ketua Wakandan Spy Network).
Daripada trailer ini, kita dapat lihat yang game ini akan menggunakan latar belakang era Perang Dunia Kedua.
Deskripsi rasmi yang disediakan untuk game ini adalah:
“Empat hero. Dua dunia. Satu peperangan. Melalui kolaborasi bersama Marvel Games, Skydance New Media dengan bangganya ingin berkongsi pandang pertama game AAA baharu kami dengan pelakon sesuai dan kisah asli dalam universe Marvel unik kami.”
Dalam satu temuramah bersama IGN, ketua Skydance New Media, Amy Hennig mendedahkan yang walaupun game ini menampilkan 4 karakter yang boleh dimainkan, ia bukanlah game co-op yang boleh dimainkan lebih daripada seorang pemain.
Selain butiran ini, tiada maklumat lanjut yang didedahkan setakat ini.
Amy Hennig cukup dikenali sebagai salah seorang penulis yang mencipta siri game Uncharted, sebelum keluar dari Naughty Dog pada tahun 2014. Kemudian, pada 2019, Hennig dan bekas eksekutif EA, Julian Beak telah membuka Skydance New Media — dan ini merupakan projek pertama mereka selepas penubuhan studio tersebut.


God of War: Kisah Anak-Beranak Kratos Dah Diceritakan Sedikit Dalam Video Hasil Seni Lukisan Oleh PlayStation Ini

Dalam video gameplay trailer terbaru God of War yang dikeluarkan sempena E3 2017, Sony telah memperlihatkan lebih banyak aksi dan babak Kratos bersama anaknya, Atreus.

Kita telah melihat aksi-aksi Kratos melibas kapak barunya kepada musuh-musuh yang belum pernah beliau hadapi sebelum ini, bertemakan makhluk-makhluk legenda mitos Norse. Kratos kelihatan cukup gigih untuk melindungi Atreus daripada sebarang bahaya, serta mengajarkan anaknya tentang pengajaran-pengajaran bermakna kehidupan.
Terbaru, Sony semasa acara E3 yang lain telah melakukan satu persembahan yang cukup memukau. Sebuah hasil seni lukisan telah dilakukan secara langsung di hadapan penonton, diiringi dengan muzik latar yang mampu menaikkan bulu roma semua.
Apa yang menarik tentang hasil lukisan yang sangat berseni ini adalah ia menceritakan gambaran awal kepada jalan cerita utama yang terdapat dalam God of War kelak. Ia memaparkan bagaimana Kratos mempunyai seorang anak bersama dengan seorang wanita yang masih belum kita ketahui siapa. Kemudian, wanita tersebut kelihatan seperti terbunuh dalam satu kebakaran, dan nampak gayanya Kratos dalam misi untuk melindungi Atreus yang terselamat, serta dalam masa yang sama ingin membalas dendam terhadap nasib wanita itu tadi.
Korang boleh saksikan persembahan yang cukup memukau ini di bawah:

God of War akan dilancarkan pada awal tahun 2018, eksklusif untuk PS4.
JomBaca: Saksikan Kapak Kratos Dalam God of War Terbaru Dibina Dalam Dunia Sebenar! Memang Mengerikan!


Destiny: Exotic Year 1 dan Perk Rahsia Dalam Kenangan!

Dari Livestream The Taken King Episod 1 baru-baru ini, kita dibagitau tak semua Exotic Year 1 akan dibawa ke Year 2! So, kita akan kehilangan beberapa Exotic dan perk-perk rahsia mereka yang menjadikan weapon-weapon ini begitu disegani! Why Bungie, whyyyy…

Tak ramai Guardians yang tahu akan perk-perk rahsia weapon Exotic, dan bagi yang tahu, tahniah! Korang memang antara Guardians OTAI yang pastinya dah grind dalam game ini sampai ribuan jam lamanya!
Hari ini kita akan menyingkap rahsia beberapa weapon-weapon dan armor-armor terulung dan terunggul Destiny.

Thunderlord

Thunderlord ada hidden perk Arcfly di mana musuh korang yang ditembak mempunyai peluang untuk meletup seperti perk Firefly dalam Fatebringer!
2. Thorn
Thorn boleh ditembak menembusi sasaran dan menandakan musuh (akan hilang bila perk Mark of the Devourer telah unlock).
3. Super Good Advice
Super Good Advice akan mendapat accuracy bonus apabila korang hip fire. Perk ‘Super Good Advice’ juga akan activate bila korang menembak Oracle, Oversould dan Detention Field = PELURU INFINITY!
4. Gjallahorn
Mempunyai perk Grenades and Horseshoes, roket akan meletop bila berhampiran dengan enemy! Hidden perk ini akan diunlock bersama perk Wolfpack!
5. Mida Multi Tool
MIDA Multi Tool dengan High Caliber Round boleh menyebabkan musuh Stagger kecuali yang level Ultra (final boss).
6. No Land Beyond
Peluru-peluru No Land Beyond mempunyai perk Armor Piercing Round membolehkan korang menembak menembusi sasaran, dinding kotak etc.
7. Vex Mythoclast
Senjata idaman ramai suatu masa dahulu ini meningkatkan non-precision shot damage kepada musuh PvE level Major. Korang juga boleh dapatkan accuracy bonus apabila menggunakan hip fire.
8. Bad Juju
Apabila perk String of Curses diaktifkan setiapkali korang membunuh musuh menggunakan senjata ini, ammo akan auto replenish! Tahu tak korang, korang boleh juga activate String of Curses dengan menembak objek-objek destructible in game seperti exploding crates etc? Sangat berguna untuk maintain activation perk ini sementara menanti next wave of Thralls!
9. Icebreaker
Kitorang rasa ini mesti perk troll dari Bungie – sebab Icebreaker macam ada perk Surplus: Korang akan lebih senang untuk jumpa special ammo dan kuantiti peluru setiap ammo drop akan menjadi dua kali ganda! So, kalau korang nak special ammo banyak2, pakai Icebreaker, kill dan farm Special Ammo tu.
10. Universal Remote
Penggemar shotgun pastinya sedih kerana Universal Remote tidak mempunyai Shot Package – tetapi sebenarnya perk ini HIDDEN!
11. Pocket Infinity
Pocket Infinity juga satu ketika dulu menjadi kegilaan ramai kerana ianya merupakan auto fusion rifle! Hidden perk nye juga menjadikan Pocket Infinity begitu disegani (dibenci). Perk apa ye? Perk Rangefinder menambahkan jarak tembakan korang apabila aiming.
12. Plan C
Plan C ada beberapa perk yang menjadikan ia secondary weapon yang best! Perk Snapshot akan membantu korang aiming dengan lebih cepat dari biasa. Ianya juga mempunyai Perk Quickdraw dan Boost pada Agility!
13. Red Death
Counterbalance/ health regen akan diaktifkan apabila memusnahkan Hive Wall of Darkness, explosive barrels, trip mine, shock grenades dan juga swarm grenades.
14. Truth
Hidden perk ataupun error? Masih tak dapat ditentukan, tetapi Truth mempunyai perk Tripod: korang akan dapat 3 roket! Perk Snapshot pula membolehkan korang aim weapon ini lebih cepat dari biasa, juga mempunyai perk quickdraw dan memberi Boost pada agility.
15. The Last Word
The Last Word mempunyai hidden perk Rangefinder yang akan menambahkan jarak tembakan korang apabila aiming. Jangan lupa, ianya juga weapon favourite bagi glitchers yang nakkan hipfire accuracy pada aiming down sight! Boo!
16. The 4th Horseman
Hidden perk weapon ganas ini adalah Spray and Play dimana korang akan reload dengan lebih laju apabila magazine telah kosong.
17. Hawkmoon

Boleh mengaktifkan Luck In the Chamber dan Holding Aces didalam satu peluru! Satu headshot boleh menumpaskan pihak lawan Crucible walaupun musuh mempunyai meter nyawa yang penuh!

Tetapi Bungie telah menyatakan di dalam Weekly Update mereka bahawa perk ini akan dibuang pada weapon tunning yang akan dilakukan dalam masa terdekat”
18. Vestian Dynasty dan Dregs Promise
Kedua duanya mempunyai perk menghalang Hobgoblins dari menggunakan ability shield.
19. Claw of Ahamkara
Claws of Ahamkara boleh mempercepatkan cooldown grenade korang!
20. Heart of the Praxic Fire
Heart of Praxic Fire memanjangkan tempoh penggunaan efek Song Of Flame untuk Sunsingers.
+++
So, itu adalah beberapa Exotic Year 1 yang pastinya akan dirindui kita semua! Macamana? Ada lagi Exotic weapon/armor yang ada hidden perk? Kongsikan di bawah ye!


5 Senjata Dengan Reload Animations Paling Style Dalam Video Game

Reload adalah sebuah mekanik yang sudah ada lama dalam game genre shooter, tak kira sama ada first-person shooter atau third-person shooter. Bunyi senjata yang di-reload membangkitkan ASMR kepada pencinta senjata dalam video game.
Tapi bunyi saja tak cukup. Reload animations juga perlu mantap dan unik untuk dilihat. Ini adalah 5 senjata dengan reload animations paling style dalam video game.
1. Malorian Arms 3516 – Cyberpunk 2077
Keanu Reeves yang membawakan watak Johnny Silverhand dalam Cyberpunk 2077 sudah cukup cool. Tapi apa yang lagi cool ialah pistol hand cannon miliknya iaitu Malorian Arms 3516.
Pistol ni boleh di-reload dengan dipusingkan 360 darjah secara melintang sekali gus mengeluarkan magazin kosong dan dalam masa yang sama masukkan magazin baru untuk kembali beraksi.
2. The Running Gun – Borderlands 3
Siapa tak kenal dengan siri Borderlands, game looter shooter yang memang terkenal dengan senarai senjata yang pelik dan tak masuk akal. Terutamanya senjata dari Tediore, salah satu pengeluar senjata dalam siri Borderlands.
Keunikan senjata Tediore adalah pemain tak perlu reload magazin baru. Sebaliknya pemain perlu campak senjata tu jauh-jauh. Tindak balas akan berlaku sama ada senjata akan tumbuh kaki dan mula menembak atau terbang dan meletup.
Tapi apa yang pasti, senjata fresh akan sampai di tangan pemain. Apa barang reload magazin, baling terus saja.
3. Galleria 1991 – Far Cry 3: Blood Dragon
Lever action shotgun Galleria 1991 ini digunakan dalam DLC Far Cry 3 iaitu Blood Dragon oleh Rex “Power” Colt. Tema Far Cry 3: Blood Dragon sangat ke arah filem-filem aksi sai-fai 80-an. Rex akan melambung peluru di udara dan secara automatik masuk ke dalam shotgun.
Shotgun Galleria 1991 ni merupakan homage kepada filem Terminator 2: Judgement Day yang digunakan oleh Arnold Schwarzenegger sebagai T-800.
4. Revolver – Battlefield Hardline
Battlefield Hardline membawakan pertempuran di bandar Amerika di mana pihak berkuasa menentang pasukan jenayah terancang. Di samping gameplay yang menghiburkan, developer juga masukkan reload animation khas yang mana pemain akan dapat jumpa sekali semasa bermain.
Terdapat beberapa senjata yang mempunyai reload animation rare ini. Tapi pistol revolver yang dapat menarik perhatian. Di mana tangan pemain senang lenang memusingkan revolver sementara sebelah lagi tangan melambung peluru yang bergerak secara melintang terus masuk ke revolver.
5. Reload Spin – Max Payne 2
Apa yang lebih hebat dari memusingkan senjata? Pusingkan terus seluruh badan dan automatik magazin pada setiap senjata akan diisi sendiri. Tanpa perlu hiraukan musuh di sekeliling. Itu adalah reload spin yang dilakukan oleh Max Payne dalam Max Payne 2. Pemain akan rasa unstoppable dan masa akan berhenti sebentar sebelum kembali beraksi.
Jadi apa pandangan korang tentang relaod animations dalam game-game shooter ni? Atau korang ada pernah main game shooter yang ada reload yang lebih cooler? Boleh kongsi di ruangan komen. Jangan lupa like dan share. Adios!


Game Percuma PlayStation Plus April 2021 – Days Gone, X-Morph: Defense, Oddworld: Soulstorm, LEGO Worlds

Barisan game percuma PlayStation Plus untuk rantau Asia kali ini nampaknya lebih baik berbanding apa yang ditawarkan untuk rantau Amerika Utara dan Eropah.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan April 2021. Ianya adalah seperti berikut, yang boleh diambil dari 6 April hingga 5 Mei ini:
Days Gone (PS4)X-Morph: Defense (PS4)LEGO Worlds (PS4)Oddworld: Soulstorm (PS5)

Bagi korang yang masih belum tebus game-game percuma untuk bulan Mac 2021, korang masih ada masa sehingga 5 April ini.


EVO 2016: Tournament Fighting Games Terbesar Di Dunia Kembali Lagi! Jom Tengok Livestream!

Olimpik bagi peminat fighting game EVO kembali lagi! Saksikan kesemua stream di sini!

Dengan jumlah penyertaan tertinggi setakat ini, EVO 2016 adalah yang terbesar dalam sejarah sejak dimulakan pada tahun 2002! Berlangsung daripada 15 – 17 Julai di Las Vegas, tournament ini membariskan pemain-pemain profesional dari serata dunia – masing-masing ingin membuktikan kehebatan mereka di dalam fighting game pilihan.
Tahun ini akan menampilkan game-game seperti Street Fighter 5, Super Smash Bros. Melee, Super Smash Bros. Wii U, Guilty Gear Xrd Revelator, Pokkén Tournament, Ultimate Marvel vs. Capcom 3, Mortal Kombat XL, Tekken 7: Fated Retribution dan Killer Instinct.
Kalau ada fighting game yang takde dalam senarai di atas, teruskan menonton stream-stream yang ada kerana terdapat perlawanan-perlawanan sampingan yang tidak disenaraikan – termasuk pertandingan The King of Fighters 14!
Ada pemain yang korang ingin ikuti? Cuba semak nama mereka di brackets di SINI.
Korang boleh layan semua stream yang ada di bawah.

Sumber: Eventhubs


Update DotA 2 The International Tiba Lagi! – Penuh Kandungan Baru, Update Awesome!

Valve telah mengemaskini DotA 2 sebanyak 1.6 GB untuk memperkenalkan The International 2017 atau TI7. Update ini menampilkan kandungan baru yang berpotensi memuaskan kipas-susah-mati DotA 2.

BATTLE PASS 2017 akan mula dijual pada harga RM44 (normal Battle Pass) yang akan diberi ganjaran awal seperti berikut:
1. Immortal Treasure 1
2. Immortal Treasure 2
3. Immortal Treasure 3
4. Spring Terrain 2017
5. Rank Double Down Tokens
6. The International Music Pack 2017
7. Taunt: Jakiro: Fluid Mechanics
8. Courier: Hermit the Crab
9. The International Crusor Pack
10. International 2017 Player Cards
11. The International 2017 Weekend Battle Cup Ticket
12. Wards: Shifty Minnow
Ada juga yang bernilai RM165 (pakej Battle Pass) membolehkan seseorang pemain automatik ke Level 75 dan akan ada ganjaran lebih.
Selain itu, TI7 kali ini mempunyai 3 Quest yang telah disediakan:

Quest: PATH OF THE NAVIGATOR
Hero: OGRE MAGI

Quest: PATH OF THE WAVEBREAKER
Hero: LUNA

Quest: PATH OF THE RISING TIDE
Hero: SLARDAR

Justeru, Valve memperkenalkan Team Campaign seperti yang dilihat pada event yang lepas iaitu Boston Major: DARK MOON. Kali ini, team campaign ini dinamakan sebagai SILTBREAKER dan mempunyai beberapa “ACT”. Bukan itu sahaja, sesiapa yang sempat menaikkan level battle pass mereka hingga ke Level 150 akan menerima skin map terrain yang baru iaitu REEF’S EDGE.
Akhir kata, update TI7 kali ini berpotensi untuk memeriahkan gameplay DotA 2 dan meningkatkan durian runtuh wang kemenangan melebihiTI6 dahulu iaitu lebih kurang $20 juta dahulu. Jadi apa kata pemain DotA 2 mula membeli Battle Pass untuk TI7 Penulis yakin ada banyak item-item yang baru.


Pendaftaran Beta For Honor Lebih Ramai Berbanding The Division Pada Tahun Lalu

Adakah ini menandakan tema pertempuran jarak dekat di zaman pertengahan menarik lebih banyak perhatian gamers berbanding tema open world RPG pasca-bencana?

Semasa persidangan kewangan untuk suku pertama tahun fiskal 2016-2017, CEO Ubisoft, Yves Guillemot telah memberikan satu data yang agak menarik tentang game terbaru daripada Ubisoft, For Honor.
Pendaftaran alpha/beta untuk For Honor dilaporkan lebih ramai berbanding pendaftaran beta untuk Tom Clancy’s The Division, dibandingkan dengan jangka waktu yang sama pada tahun lalu. Menurut Guillemot, ini membuktikan bahawa para pemain tidak sabar dan teruja untuk memainkan For Honor secepat mungkin.
Dengan pendaftaran alpha/beta yang masih lagi dibuka, pastinya ia akan meningkatkan jumlah tersebut. Dan sekiranya belum mendaftar, anda boleh melakukan demikian di sini.

For Honor akan dilancarkan pada 14 Februari 2017 untuk PS4, Xbox One dan PC.
JomBaca: Rakaman Gameplay 20 Minit Untuk For Honor Di E3 2016.


Sistem Loot Box Dalam Rainbow Six Siege Kini Telah Dilancarkan Di PC, PS4 Dan Xbox One [KEMASKINI]

Bersedia untuk dapatkan kotak-kotak istimewa dalam Rainbow Six Siege?

Ubisoft telah mengumumkan bahawa sistem loot box, yang digelar Alpha Packs, kini telah dilancarkan di platform PC malam tadi. Korang hanya perlu restart klien korang dan akan disajikan dengan kemaskini terbaru Rainbow Six Siege.

Are you ready for Alpha Packs?The wait is over. Starting at 11:00am EDT, Alpha Packs will be available for all PC players! pic.twitter.com/8r8qWbvw7U
— Rainbow Six Siege (@Rainbow6Game) July 18, 2017
Walau bagaimanapun, Ubisoft masih belum mengumumkan sebarang tarikh bilakah sistem terbaru ini akan dilancarkan di konsol PS4 dan Xbox One. Ia dijangka akan dilancarkan di dua platform ini sama ada minggu hadapan, atau selewat-lewatnya dua minggu lagi.
Apa itu Alpha Packs? Macam mana ia akan berfungsi? Korang boleh baca semuanya tentang sistem terbaru dalam Rainbow Six Siege ini di sini.
[KEMASKINI]: Alpha Packs kini telah dilancarkan jug di PS4 dan Xbox One. Jom buka loot!
JomBaca: Tidak Seperti Game Ubisoft Lain, Rainbow Six Siege Kini Memiliki Jumlah Pemain 3 Kali Ganda Sejak Dilancarkan


Keuntungan Tahunan Microsoft Xbox Lepasi USD10 Billion, Jumlah Pengguna Xbox Live Meningkat!

Bisnes video game Microsoft sedang meningkat naik.
Microsoft telah melaporkan keuntungan yang diperolehinya untuk suku keempat fiskal dan satu tahun penuh yang berakhir pada 30 Jun.

Untuk suku keempat, keuntungan Microsoft dalam industri video game dianggarkan berjumlah $2.28 billion. Sementara untuk keuntungan penuh satu tahun Microsoft adalah berjumlah $10.35 billion. Ini menunjukkan berlaku peningkatan jika dibandingkan keuntungan suku tahun lepas iaitu berjumlah $1.64 billion dan $9.05 billion bagi keuntungan fiskal pada tahun lepas.
Jika dibandingkan dengan syarikat-syarikat yang lain, menurut GI.biz, keuntungan tahunan penuh bagi Sony adalah $17.29 billion, manakala keuntungan fiskal Nintendo pula pada tahun lepas adalah berjumlah $9.7 billion.
Microsoft juga menekankan bahawa keuntungan dari perkhidmatan dan perisian Xbox telah menaikkan keuntungan mereka sebanyak 36 peratus berbanding tahun lepas. Ini dibantu juga oleh “kekuatan tajuk-tajuk video game pihak ketiga” daripada hanya mengharapkan kepada video games milik Microsoft sendiri.
Jumlah pengguna Xbox Live yang aktif semasa suku tahun adalah seramai 57 juta, yang mana meningkat dari 53 juta dalam tahun yang sama pada tahun lepas. Walau bagaimanapun, jumlah pengguna yang aktif telah menurun dibandingkan kepada suku tahun lepas (59 juta).
Peningkatan dalam bahagian Microsoft Xbox telah membantu syarikat itu secara keseluruhannya untuk mengeluarkan laporan keuntungan yang diperolehi dari tahun ke tahun dan pendapatan operasi. Untuk suku tahun, Microsoft secara keseluruhannya telah memperoleh keuntungan sebanyak $30.1 billion (meningkat sebanyak 17 peratus) dengan pendapatan operasi yang meningkat sebanyak 35 peratus dengan $10.4 billion.
Pada persidangan E3 pada tahun ini, Microsoft telah mengumumkan yang syarikat itu sedang menghasilkan sesuatu yang baru untuk konsol Xbox untuk mengikuti Xbox One. Pada awal minggu ini, laman web Microsoft telah dikemaskini dengan memasukkan bahasa yang mana mencadangkan bahawa Microsoft mungkin akan mendedahkan “all-new hardware” di Gamescom pada bulan Ogos nanti.


Sah! Red Dead Redemption 2 Akan Boleh Dimainkan Sepenuhnya Dalam First-Person Bermula Dari Hari Pelancaran

Gamer terbahagi kepada dua jenis: yang suka bermain dalam pandangan first-person dan yang suka bermain dalam pandangan third-person. Dalam Red Dead Redemption 2, bergembiralah semua kerana kedua-dua pandangan ini akan boleh digunakan.

Menurut laporan IGN yang telah mencuba game ini, terdapat setting yang membolehkan para pemain untuk memilih sama ada untuk bermain dalam pandangan first-person atau third-person.
Bermakna, walaupun game ini lebih popular sebagai game yang berpandangan third-person, ia juga boleh dimainkan dari mula sehingga tamat dalam pandangan first-person.
Berbeza dengan Grand Theft Auto V yang membawakan pandangan first-person sedikit lewat, iaitu apabila ia dikeluarkan untuk PS4 dan Xbox One, Red Dead Redemption 2 akan boleh dimainkan dalam pandangan first-person bermula dari hari pertama game ini dilancarkan.

Sesi beta Red Dead Online akan bermula pada November.
Red Dead Redemption 2 akan dilancarkan pada 26 Oktober untuk PS4 dan Xbox One.


Call of Duty: Modern Warfare Akan Ada Karakter Perspektif Dari Askar Wanita Timur Tengah

Call of Duty: Modern Warfare pada tahun ini mempunyai objektif untuk membawakan tema peperangan proksi, sebuah sebutan yang digunakan apabila kuasa-kuasa luar berperang semasa sendiri menerusi pengganti kepada pihak asal.
Menurut penulis, Taylor Kurosaki, keluaran terbaru Call of Duty pada tahun ini akan memperbetulkan semula reputasi siri Call of Duty. Apa yang lebih menarik adalah Modern Warfare tahun ini akan mengambil risiko untuk tidak membawakan tema patriotisme yang selalu dibawakan oleh siri tersebut.
Call of Duty: Modern Warfare akan membenarkan pemain untuk mengawal karakter bernama Farah Karim, seorang wanita Timur Tengah dan juga seorang askar yang berlawan demi kelangsungan hidup sejak kecil lagi.
Taylor Kurosaki
“Penduduk di situ tidak mahu pun peperangan berlaku di tanah air mereka. Kebanyakannya mereka tidak ada peluang untuk melarikan diri,” kata Kurosaki.
Berlatarbelakangkan di sebuah negara fiksyen Timur Tengah, Urzikstan. Inspirasi untuk karakter seperti Karim diambil dari Yuh-Pah-Juh (YPJ atau Women’s Protection Units), sebuah angkatan militia wanita yang terletak bahagian utara Kurdish, Syria. YPJ telah dibantu oleh Amerika Syarikat dalam peperangan menentang IS (Islamic State). Terdapat juga watak-watak Barat dan momen-momen blockbuster dalam game ini. Tapi Kurosaki mahu peminat Call of Duty belajar mengenai “sisi peperangan yang mereka tidak tahu.”

Beliau berkata terdapat banyak sisi lain peperangan yang tidak diketahui berlaku pada hari ini, namun ia tidak disebarkan atau tidak dipedulikan. Taylor Kurosaki telah menyertai Infinity Ward untuk projek Modern Warfare setelah lama bekerja di Naughty Dog.
Salah satu misi yang dipratontonkan dalam Modern Warfare terbaru adalah pemain dihantar untuk menyerbu tempat persembunyian pengganas di London dengan bermain sebagai Captain John Price, seorang askar pasukan khas British. Kejadian tembak-menembak berlaku di lorong-lorong kecil yang mempunyai rumah-rumah kecil di mana keluarga di situ tinggal bersama dengan pengganas.

Pada satu momen, seorang wanita digunakan sebagai perisai, tapi akhirnya dia juga cuba untuk membunuh askar-askar Barat. Terdapat juga bayi yang perlu diselamatkan dan peperangan yang sangat tidak senang.
Kurosaki mahukan pemain merasai tekanan yang ada dalam game ini. Dalam game lama, Price selalu berkata “check your corners”, pemain tahu apa maksudnya tapi pemain tidak perlu melakukannya. Tapi dalam game ini, pemain perlu ‘check corners’ untuk memastikan misi tidak gagal.
Beliau juga mencadangkan beberapa filem perang terbaik yang boleh peminat Modern Warfare tonton seperti The White Helmets dan Last Man In Aleppo.
Sumber: LA Times


Road Redemption Akan Dikeluarkan Di Switch, PS4 Dan Xbox One Pada Tahun Ini

Tripwire Interactive sebelum ini telah mengeluarkan kenyataan bahawa game Road Redemption akan hadir ke Nintendo Switch bersama dengan trailer terbaru.
Kini, mereka telah mengumumkan yang game ini akan dikeluarkan juga ke PS4 dan Xbox One pada tahun ini. Walau bagaimanapun tarikh tepat pelancaran masih belum diumumkan.
Road Redemption ialah game pertempuran yang menggunakan kenderaan laju di mana pemain akan mengetuai geng biker di Amerika dalam pengembaraan “road rage”. Bersaing dalam perlumbaan, lakukan pembunuhan dan rompakan serta mengumpul barang-barang berharga dalam mode single-player. Atau pemain boleh menyertai mode multiplayer yang menawarkan split screen empat pemain sama ada melalui local atau online.

Projek ini pada mulanya dibiayai melalui kempen Kickstarter, game ini telah dikeluarkan di Steam dan juga mensasarkan untuk dikeluarkan di Wii U. Namun, penerimaan yang kurang terhadap Wii U telah membuatkan game ini dibawa terus ke Nintendo Switch.


Steam Summer Sale Bakal Bermula – Bersedia Untuk Bagi Akaun Bank Korang Menjerit 23 Jun Ini!

Tepuk dompet, tanyalah selera!

Tarikh bermulanya Steam Summer Sale telah diumumkan! Menurut tweet dari PayPal, syarikat pembayaran online terkemuka (dan turut disahkan oleh Valve), jualan besar-besaran ini akan dimulakan pada 6pm, 22 Jun (waktu British) atau 1am, 23 Jun (waktu Malaysia)!
https://twitter.com/PayPalUK/status/877209458643845120
Game apa yang akan korang dapatkan semasa Steam Summer Sale nanti? Kongsikan dengan kitorang!
P.S.:Sementara tengah berkira-kira itu, layan iklan Steam Summer Sale 2016 yang dibikin oleh peminat Lord Gaben ini! Memang epik!


Karakter Terbaru Dalam Tekken 7 Adalah Noctis Dari Final Fantasy XV – Saksikan Trailer Ini!

Crossover yang menarik antara Bandai Namco dan Square Enix.

Bandai Namco telah mengeluarkan sebuah video trailer, sekaligus mengumumkan bahawa karakter baru seterusnya yang bakal dibawakan dalam Tekken 7 adalah satu karakter yang mungkin korang tidak pernah terfikir.
Noctis Lucis Caelum dari Final Fantasy XV keluaran Square Enix akan ditampilkan dalam Tekken 7 sebagai karakter yang boleh dimainkan. Sebuah stage baru menggunakan latar belakang FFXV turut akan ditampilkan dalam DLC 3 ini.
Korang boleh saksikan trailer yang gempak ini di bawah:

Watak dari game RPG ini akan dibawakan ke dalam game fighting itu pada musim bunga 2018 (sekitar Mac hingga Jun).
Tekken 7 kini boleh dimainkan di PC, PS4 dan Xbox One.


For Honor Akan Boleh Dimainkan Secara Percuma Pada Hujung Minggu Ini Di PC, PS4 Dan Xbox One

Bagi korang yang teringin untuk mencuba game ini tetapi belum berkesempatan, inilah masa yang sesuai!

Ubisoft telah mengumumkan bahawa pada hujung minggu ini, para pemain di PC, PS4 dan Xbox One boleh bermain For Honor secara percuma. Dalam sesi ini, korang akan mendapat akses kepada game penuh, dan selepas sesi ini habis, korang berpeluang untuk membeli game ini dengan potongan harga sebanyak 50 peratus.
Di bawah adalah waktu korang boleh mula bermain sesi percubaan percuma di setiap platform, mengikut waktu Malaysia:

Xbox One dan PS4: Bermula 10 Ogos, 3 petang hingga 15 Ogos, 8 pagi
PC: Bermula 11 Ogos, 1 pagi hingga 14 Ogos, 4 pagi

Untuk platform PS4 dan PC, korang dah boleh mula pre-load sekarang.
Di bawah adalah link-link download yang korang boleh dapatkan untuk setiap platform:

PS4
Xbox One
PC (UPlay)
PC (Steam)

Pemberian hujung minggu percuma oleh Ubisoft ini pastinya adalah untuk meraikan Season 3 dalam For Honor yang akan bermula pada minggu hadapan.
Jadi, apa korang tunggu lagi? Jom asah pedang masing-masing dan mula bertempur dalam For Honor hujung minggu!


Blizzard Dalam Diam Sedang Menyiapkan StarCraft HD?

Khabarnya Blizzard merancang untuk mengeluarkan versi HD Starcraft ini tidak lama lagi!

Berita ini telah dikeluarkan oleh iNews24, sebuah laman berita dari Korea yang telah menyatakan bahawa StarCraft HD sedang giat dibangunkan di Blizzard. Menurut sumber, StarCraft HD akan mempunyai gameplay yang serupa dengan versi original tetapi mempunyai grafik dan interface yang dikemaskini.
StarCraft HD dijangka akan diumumkan pada pusingan akhir pertandingan StarCraft 2 World Championship yang akan berlangsung bulan September ini!
Buat masa ini, Blizzard enggan memberi sebarang respon mengenai laporan mengenai StarCraft HD.


MGSV: Jom Berkebun Dapatkan GMP Banyak-Banyak!

Dalam The Phantom Pain, korang semua mesti selalu kehabisan resource macam Fuel, Precious dan Minor metal kan? Mesti tak pernah cukup! Ni semua sebab pelbagai benda nak di-upgrade! Kali ni kami compile mission-mission yang boleh korang farm pelbagai resource nih.
Mission 12 – Hellbound Farming (Fuel, Precious, and Minor)
Korang akan dapat dalam mission ni:

500 x Precious Metal.
7500 x Fuel.
4000 x Minor Metal.

Namun begitu, harus diingatkan bahawa untuk farming dalam misi ni korang memerlukan Wormhole upgrade untuk Fulton extraction korang.
Mula-mula korang kene settle-kan 2 orang guard kat depan pintu gua ni.
Dah settle 2 orang guard, korang naik platform di pintu gua tu dan…
Korang akan jumpe kargo-kargo untuk resource Mother Base 😀
Tunggu apa lagi, kita kasik Fulton lah!
Pastikan songlap semua kargo-kargo ni.
Bila dah settle semua kargo, korang pergi ke hujung map dan skip cutscene. Pastikan notification yang resource telah dapat di Mother Base.
Dah settle step atas, restart mission. Semua resource akan respawn. Korang ulang la sampai lebam atau sampai puas hati.
Mission 18 – Blood Runs Deep Farming (Common Metal)
Korang akan dapat dalam mission ni:

7500 x Common Metal container.
750 x Common Metal container.

Sebaik sahaja mission bermula, terus pergi ke outpost 4 atau marker yang berlabel A tu.
Disini korang akan jumpe kargo-kargo yang bakal di-farm.
Yang merah adalah 7500 Common metal.
Kargo putih biasanya mempunya jumlah resource yang kurang. Seperti dalam gambar diatas, hanya 750 Common metal.
Selepas selesai songlap kargo-kargo tu, korang lari jauh dari outpot tu. Biasanya dalam 100 meter, auto-save akan initiate.

Pastikan resource telah tiba di Mother Base.
Restart mission dan ulang step diatas hingga Common metal korang cukup 🙂
Mission 30 – Skull Face farming (Biological, Minor Metal)
Kali ni korang boleh farm dalam mission 30. Dalam mission ni korang boleh dapat:

50 x Precious metal.
4000 x Common metal.
7500 x Biological material.

Dalam mission ni, korang boleh elakkan semua combat. Kalau korang ada D-walker, bawak masuk dalam mission ni untuk memudahkan kerja. Lebih-lebih lagi kalau korang ada upgrade Fulton Ballista.

Nampak tempat aim tu, kat situ la korang nak pegi dan fulton segala kargo-kargo.

Precious metal yang mantop!

Jangan dilupa kontena Common metal dengan Biological Meterial ni.

Dari outpost tu, korang belok kanan dan ikut je main road hingga…

Korang jumpa simpang 3, belok kanan kt situ.

Terus sampai korang dapat notification segala resource dah sampai Mother Base.

Dan seperti biasa, korang restart mission hingga segala GMP dan resource memuaskan hati.
Selesai sudah guide farming resource untuk MGS: The Phantom Pain kali ini. Kalau korang ada cadangan tempat farming lagi, komen dan share supaya semua orang boleh tahu! 😀


Livestream State of Play Seterusnya Dari PlayStation Diumumkan Bakal Berlangsung Selasa Ini

Sony PlayStation akan menutup tahun ini dengan livestream terakhir State of Play.
Sony menyatakan yang livestream tersebut akan berlangsung selama kira-kira 20 minit yang bakal mendedahkan beberapa game baru, pengumuman tarikh pelancaran dan gameplay baru.
Livestream ini akan berlangsung pada 10 Disember ini, Selasa, 10 malam (waktu Malaysia). Boleh ditonton di channel rasmi PlayStation melalui Twitch dan YouTube.
Dalam State of Play sebelum ini, Sony telah mendedahkan tarikh pelancaran untuk The Last of Us Part II yang pada asalnya dijadualkan dilancarkan pada Februari 2020, sebelum ia ditunda lagi ke Mei 2020.
Dalam State of Play yang seterusnya ini, tidak pasti sama ada apa-apa pendedahan besar akan dilakukan ataupun tidak kerana beberapa hari selepas itu pula The Game Awards 2019 bakal berlangsung.


Atomic Heart – Boleh Beli Or Boleh Blah!?

Adakah itu Bioshock? Atau Fallout? Atau Wolfenstein: The New Order? Tidak. Ini ialah Atomic Heart.
Atomic Heart merupakan sebuah game first-person shooter dengan gabungan elemen RPG yang dibangunkan oleh Mundfish dan diterbitkan oleh Focus Entertainment untuk platform PS4, PS5, Xbox One, Xbox Series X/S dan PC.
Plot
Plot Atomic Heart berlatarbelakangkan sejarah alternatif pada tahun 1955. Kesatuan Soviet telah menghasilkan teknologi yang dikenali sebagai Polymer. Teknologi itu sangat canggih sehingga ia membawa kepada penciptaan pelbagai jenis teknologi dan robot secara besar-besaran yang dapat membantu manusia dalam kehidupan harian dan tenaga buruh.
Kesedaran AI robot-robot dikumpulkan menjadi satu iaitu Kollektiv 1.0. Namun, Dmitry Sechenov iaitu seorang saintis yang bertanggungjawab kepada penciptaan Polymer mahu meningkatkan lagi keupayaan Kollektiv 1.0 dengan menghubungkan manusia dengan robot menerusi Kollektiv 2.0.
Tapi seperti yang korang sangka, ada duri dalam daging yang cuba untuk menghalang pelancaran Kollektiv 2.0 daripada berlaku.
Korang akan bermain sebagai Agent P-3, seorang bekas veteran perang dunia kedua yang ditugaskan oleh Dmitry Sechenov untuk menyiasat Facility 3826 dan mencari dalang yang cuba merosakkan rancangan Kollektiv 2.0 untuk dipasarkan ke seluruh dunia spesifiknya Amerika Syarikat.
Saya boleh simpulkan plot Atomic Heart senang untuk difahami dan predictable. Namun cara penyampaiannya agak mengelirukan dengan exposition dump yang berlebihan dalam perbualan antara P-3 dan Charles. Charles merupakan sarung tangan robotik yang akan menemani pemain.
Dialog-dialog antara P-3 dan Charles juga kadangkala tak kena dengan pacing semasa gameplay. Bila mana pemain tengah sibuk menembak boss dan musuh lain, P-3 dengan relaks boleh sembang dengan Charles dalam situasi tu. Ada juga dialog humor yang agak memaksa.
Implementasi open world mechanic juga berlawanan dengan plot. Plot Atomic Heart yang memerlukan pemain untuk selamatkan dunia dengan kadar segera. Namun, pemain ada masa untuk explore sehingga saya pun lupa dengan flow cerita. Apabila masuk ke Act 3 barulah cerita mula kembali ke landasan fokus pemain.
Satu lagi berkaitan suara. Walaupun ini game yang dihasilkan oleh studio dari Rusia, tapi rasa seperti main game buatan Amerika Syarikat. Saya mengharapkan suara Inggeris yang mempunyai accent Rusia. Tapi tak ada. Ada juga pilihan untuk tukar suara kepada Bahasa Rusia.
Tapi dengan gameplay yang chaotic dan dialog yang terlalu banyak serta saya malas nak baca sari kata. Memang susah nak tukar walaupun itu pilihan yang terbaik.
Gameplay
Atomic Heart menggabungkan gameplay dari segi combat, RPG dan exploration. Combat memfokuskan pemain untuk menggunakan pelbagai jenis senjata yang disediakan dan juga kuasa yang datang dari sarung tangan Charles.
Terdapat pelbagai jenis senjata dari kapak, pistol, AK-47 sehinggalah ke railgun. Setiap darinya boleh di-upgrade untuk menambah kekuatan dan fungsi. Apabila pemain upgrade senjata, reka bentuk juga akan berubah. Malah reload animations juga berbeza mengikut senjata.
Terdapat beberapa kuasa atau skills pada sarung tangan Charles. Pemain boleh equip 2 skills dan 1 skill default. Shock merupakan kuasa pertama yang di-unlock oleh pemain. Ia digunakan untuk stun musuh terutamanya robot. Namun, efek elektriknya yang lemah dan tidak menunjukkan kekuatan skill itu kadang-kadang buat saya tak sedar musuh dah kena stun sebab efeknya yang tidak gah.
Polymer Jet juga antara skill yang tidak satisfied untuk digunakan. Fungsinya untuk kuatkan lagi serangan elemental dari senjata pemain. Senjata pemain boleh attach elemental katrij seperti freeze, fire dan shock. Pemain sembur gel polymer pada mana-mana permukaan dan tembak untuk hasilkan kesan berbeza. Tapi bagi saya ia memakan masa dan musuh senang untuk serang korang.
Frostbite, Mass Telekinesis dan Polymer Shield merupakan skill favorite saya. Frostbite boleh membeku pergerakan musuh, sangat berguna untuk early game yang mana kebanyakan musuh banyak menggunakan melee.
Mass Telekinesis boleh angkat musuh ke udara dan hentam ke lantai, sangat berguna untuk pemain yang berhadapan dengan ramai musuh. Polymer Shield bersifat defensif, guna untuk halang serangan dan reflect serangan musuh.
Ada juga elemen stealth disediakan dengan pemain boleh lakukan special kill di belakang musuh. Namun agak sukar untuk tahu bilakah musuh sedar akan kehadiran pemain. Jadi lebih baik korang go loud saja.
Skill dan senjata korang boleh di-upgrade di sebuah vending machine bernama NORA yang sangat suka berdialog seksual dengan Agent P-3. Berapa jauh korang boleh upgrade bergantung kepada berapa banyak yang korang loot items. NORA juga boleh craft senjata, ammo dan item-item lain.
Apa yang best dalam Atomic Heart adalah bila mana korang nak loot item, korang tak perlu klik setiap laci untuk ambil barang. Dengan hanya klik dan hold, Charles boleh sedut semua item dari semua laci dengan mudah. Dan lagi best, tak seperti setiap game RPG lain yang mana kalau beg storan sudah penuh, korang dah tak boleh loot lagi. Dalam Atomic Heart tidak, lebihan item akan dihantar ke NORA dan korang boleh loot tanpa risau.
Pemain tak perlu mencapai tahap XP points tertentu untuk unlock skills seperti game lain. Cukup item yang dikehendaki, korang boleh unlock terus. Dan kalau korang bosan dengan skill atau senjata tu, korang boleh saja tebus balik item dan craft senjata baru atau equip skill baru.
Dari segi exploration, Atomic Heart ada memperkenalkan open world dalam game ini. Terdapat banyak robot yang berkeliaran di Facility 3826. Walaupun seronok untuk tembak mereka. Tapi jadi tak seronok bila yang dah mati tetap hidup balik. Di setiap kawasan mesti ada kamera, tapi senang untuk matikan dengan shock buat sementara waktu.
Tapi jika pemain dikesan oleh kamera, robot-robot di kawasan itu akan memburu pemain. Robot yang berjaya dibunuh oleh pemain akan dibaiki semula oleh dron-dron yang akan tetap datang tanpa henti walaupun dah berkali-kali dibunuh. Dron-dron ni akan baiki apa saja termasuk kamera. Jadi pemain tiada ruang untuk bernafas dan kadangkala situasi boleh jadi stress.
Apabila saya mengetahui dron-dron itu datang dari sebuah stesen kubah, saya cuba musnahkannya dengan pelancar roket. Malangnya tak boleh dan dron itu terus keluar tanpa henti.
Pemain boleh lakukan malfunction kepada semua robot termasuk dron dengan pergi ke sebuah stesen, tapi untuk sementara waktu. Di stesen itu pemain boleh godam di setiap kamera untuk tujuan aktifkan pintu masuk ke Testing Ground. Bagi saya developer sangat miss opportunity di sini untuk perkenalkan skill hacking seperti godam ke robot lain supaya kita boleh gunakan dia untuk bunuh robot lain.
Testing ground merupakan dungeons yang pemain boleh masuk untuk dapatkan rare loot terutamanya upgrade senjata. Saya lebih suka berada dalam Testing Ground ini daripada berada di open world. Di sini pemain akan selesaikan beberapa puzzle yang melibatkan magnet dan skill dari Charles. Ianya menarik dan mencabar.
Saya boleh simpulkan bahagian open world mempunyai beberapa kawasan menarik tetapi ada sesuatu yang tak kena, ada sesuatu yang hilang yang membuatkan saya tidak menyukai open world-nya. Mungkin dunianya yang terlalu luas dan dipenuhi dengan hutan yang membosankan. Mungkin tidak banyak side content selain daripada Testing Ground. Mungkin plotnya berlawanan dengan open world yang mana ceritanya lebih ke arah sense of urgency.
Jika map-nya seperti dalam Deus Ex 1 di mana kawasan sandbox-nya tidak terlalu besar atau luas tapi cukup untuk mempunyai banyak ruang dan jalan untuk pemain kreatif menyelesaikan objektif mengikut cara pemain.
Perkara yang sama boleh disebut mengenai boss fight, banyak menekankan menembak daripada mengimbangi antara menggunakan senjata dan kuasa Charles. Malah persekitaran di tempat perlawanan juga tidak banyak pilihan untuk pemain bereksperimentasi kecuali satu boss. Tapi satu saja.
Muzik dan Efek Bunyi
Muzik dalam Atomic Heart saya boleh katakan best dan kena dengan situasi semasa combat. Cuma semasa di setiap Testing Ground, korang akan dengar muzik genre House. Pada mula saya rasa muzik tu tak kena pada tempat dan saya mula persoalkan kenapa saintis-saintis Soviet ni dengar lagu House genre dalam makmal. Tapi kemudian saya sedar dengan puzzle-nya yang mencabar, muzik House yang rancak mampu menaikkan semangat.
Dari segi efek bunyi, bunyi tembakan senjatanya tidaklah bagus dan tidaklah teruk. Sama juga dengan efek letupan. Namun, bunyi-bunyi mekanikal pada robot bagi saya bagus.
Grafik
Ini merupakan selling point Atomic Heart bagi saya. Konsep art style robotik yang menarik dan elegan serta diselitkan dengan poster-poster dan kartun propaganda membuatkan saya tertarik dengannya. Mesti ada reka bentuk yang tak masuk akal tapi cantik dipandang. Malah setiap serangan tak kira melee atau tembakan mesti akan tinggalkan kesan pada tubuh badan robot.
Keputusan – BOLEH BELI or BOLEH BLAH!?
Atomic Heart sesuai bagi korang yang minat gameplay seperti Bioshock dan Wolfenstein: The New Order. Tapi kalau korang die hard fan Bioshock, korang mungkin akan kecewa dengan Atomic Heart kerana ia mengambil banyak inspirasi dari game tersebut tapi tidak membawakan apa-apa yang baharu.
Namun bagi saya, untuk game pertama dari Mundfish, saya memuji hasil usaha mereka kerana berjaya menghasilkan game yang details sebanyak ini terutamanya pada konsep art style.
+ Konsep art style yang menarik+ Muzik yang best+ Combat yang bagus+ Elemen RPG yang simplify dan mudah
– Plot yang mudah difahami tapi cara penyampaiannya yang mengelirukan– Bahagian open world yang membosankan – Bunyi tembakan dari setiap senjata yang biasa


Assassin’s Creed Mirage Hanya Akan Perlu 15-20 Jam Untuk Dihabiskan Seperti Game-Game Lama

Walaupun gameplay masih belum ditunjukkan kepada umum, Ubisoft berkata Assassin’s Creed Mirage akan berlawanan dengan game-game terbaru yang memfokuskan kepada struktur open-world RPG.
Sebaliknya, Assassin’s Creed Mirage akan memfokuskan kepada skala kecil dan stealth.

Dengan pengalaman skala kecil, masa bermain tidak akan menjadi 100 jam seperti Odyssey dan Valhalla. Bercakap dengan pihak IGN, naib presiden produser eksekutif Assassin’s Creed, Marc-Alexis Côté berkata Mirage merupakan projek yang berskala lebih kecil yang dibina untuk meraikan ulang tahun francais Assassin’s Creed yang ke-15.
Pemain akan jangkakan masa bermain dalam lingkungan 15 ke 20 jam sama seperti game-game Assassin’s Creed asal, kata Côté.

Seperti yang korang harapkan juga, dengan projek berskala kecil pastinya harga juga berbeza dari game Assassin’s Creed lain. Ubisoft telah mengesahkan bahawa Assassin’s Creed Mirage Standard Edition berharga $49.99 (untuk Ringgit Malaysia, bergantung kepada platform).
Assassin’s Creed Mirage akan dikeluarkan pada tahun 2023 untuk platform PS5, Xbox Series X/S, PS4, Xbox One, PC, Stadia dan Amazon Luna.


Tales of Beseria: Tarikh Release Versi Jepun Dah Keluar!

Baru je setel main Tales of Zestiria tahun lepas, dah nak keluar dah Tales of Beseria tahun ni!

Bandai Namco pada hari ini telah pun membuat pengumuman bagi tarikh release Tales of Beseria versi Jepun, iaitu pada 18 Ogos 2016.
Jom layan extended trailer Tales of Beseria! Syok!

Berikut adalah key staff bagi Tales of Beseria kali ini :

Character Design: Mutsumi Inomata, Kosuke Fujishima, Daigo Okumura, and Minoru Iwamoto
Music: Motoi Sakuraba
Animation Studio: Ufotable
Producer: Yasuhiro Fukaya
Director: Yoshimasa Tanaka
Tales of Series IP General Producer: Hideo Baba
Tales of Series IP Supervisor: Kai Tanaka

Box art versi Jepun Tales of Beseria
Di Jepun, pre-order telah pun bermula oleh pelbagai pihak dan terdapat pelbagai pre-order bonus yang ditawarkan bagi setiap edisi. Bandai Namco mempunyai pelan untuk release versi Bahasa Inggeris di platform PS4 dan PC kelak.


Saksikan Trailer Yang Memperkenalkan 2 Hero Dan Map Baru Dalam For Honor, Season 3 Didedahkan [KEMASKINI]

Ubisoft terus berusaha keras untuk menyokong game pertempuran jarak dekat mereka, For Honor dengan memberikan kandungan-kandungan baru.

Ubisoft mengumumkan Season 3 untuk For Honor, yang digelar “Grudge & Glory”, di mana ia bakal dilancarkan di PC, PS4 dan Xbox One pada 15 Ogos ini. Mereka akan mengeluarkan 2 Hero baru, beberapa map, bersama-sama dengan mode pertandingan 1v1 dan beberapa penambahbaikan gameplay – semua kemaskini ini adalah percuma.
2 Hero terbaru ini adalah Highlander dan Gladiator, yang mana ia akan boleh dimainkan secara automatik pada 15 Ogos bagi pemilik Season Pass. Bagi pemain lain, ia akan dilancarkan pada 22 Ogos, dan boleh di-unlock dengan 15,000 Steel (matawang dalam game).
Berikut adalah info yang ditulis oleh Ubisoft terhadap 2 Hero terbaru ini (tanpa terjemahan):
Highlander (Viking Hybrid)

Highlanders are patient heroes capable of switching between two different fighting forms. Their defensive form allows forcounter-attacking and trading blows, while their offensive form empowers them to unleash their deadliest attacks at the expense of being able to block. Wielding the heaviest and longest sword in the game, the Highlander’s massive claymore gives them a deadly combination of strength and range.

Gladiator (Knight Assassin)

Wielding a trident and shield, Gladiators have made a living off of killing for sport, and now bring their ruthlessness and skill to war. Equipped with little armor, they can punch their opponents to create separation to set up attacks and stuns. Their larger stamina meter and reduced cool down times make them extremely agile and dangerous opponents.

Buat masa ini Ubisoft hanya mengusik para pemain dengan video teaser di bawah. Video gameplay akan dikeluarkan dalam masa terdekat.

Untuk map terbaru pula, dua map akan dikeluarkan bersama-sama dengan Season 3 ini, iaitu Sentinel dan Viking Village.
Berikut adalah beberapa kandungan lain yang akan dibawakan ke dalam For Honor tidak lama lagi:

Gear legendary terbaru
Reputation maksimum untuk setiap Hero dinaikkan kepada 40
Pertandingan 1v1 duel akan dibawakan di semua platform
4v4 ranked mode akan datang pada tahun ini
Beberapa kemaskini gameplay tambahan akan datang

[KEMASKINI]:
Ubisoft telah mengeluarkan sebuah lagi trailer baru. Kali ini, mereka membincangkan Season 3 dan memperkenalkan dengan lebih lanjut tentang 2 Hero dan map baru ini. Jom layan:

JomBaca: Ubisoft Akhirnya Akan Sediakan Dedicated Server Untuk For Honor


Rainbow Six Siege Memperkenalkan Karakter Gay Yang Pertama – Flores Dari Argentina

Rainbow Six Siege bukan sahaja sebuah game shooter yang menampilkan pelbagai variasi dalam gameplay, gajet dan senjata — malah turut membawakan kisah latar belakang (lore) dari pelbagai budaya.
Year 6 akan dimulakan dengan Operation Crimson Heist, sekaligus memperkenalkan Operator baharu bernama Flore, berasal dari Argentina.
Flores ialah Attacker yang mempunyai peranti kawalan jauh yang boleh diletupkan. Senang kata, Flores memiliki peranti seumpama dron yang boleh dikawal dari jauh untuk ke lokasi yang dikehendaki. Kemudian, apabila dikatifkan, ia akan menjadi kalis peluru dan dalam beberapa saat ia akan meletup.
Senjata utamanya ialah sama ada AR33 atau SR-25, senjata keduanya pula GSH-18, dan gajet keduanya ialah sama ada Claymore atau Stun Grenade.
Korang boleh tonton video di bawah untuk mengenali lebih lanjut tentang gameplay Flores:

Lore untuk Flores sebenarnya merupakan karakter pertama dalam game yang cenderung kepada homoseksual, lapor PCGamer.
Apabila ditanyakan apakah akan ada lebih ramai karakter homoseksual yang akan dibawa masuk ke dalam game kelak, pengarah game, Jean-Baptiste Halle berkata:
“Ya sudah pasti. Ia sesuatu yang sangat dekat dengan hati kami untuk membuatkan semua pihak berasa selesa dan membuatkan mereka boleh mengenalpasti dengan pelbagai orang dalam karakter kami. Ia sangat penting untuk semua orang rasa yang mereka ada tempat dan mempunyai wakil dalam game kami. Kamu boleh jangkakan akan lebih ramai Operator yang datang dari pelbagai jantina dan lain-lain seksualiti. Ia sesuatu yang kami ingin tambahbaik.”
Operation Crimson Heist akan dilancarkan pada 16 Mac ini.


Sehari Bersama Just Cause 3!

Penulis telah bermain Just Cause 3 selama beberapa jam untuk mendapatkan ulasan pandangan pertama. Dan apa yang penulis hanya mampu katakan adalah Wow! Wow dan Wow!
JomBaca: Just Cause 3: Pembalasan Dendam Yang Menggila
Semasa korang tengah install game ini, korang bole free-run sebagai Rico di sebuah pulau kecil. Korang boleh menguji segala kelengkapan samada senjata ataupun gajet korang. Alah, sama macam kita main sebagai Darth Vader masa kita memula install Battlefront.
Diktator yang zalim – General Di Ravello
Semasa intro cutscene sequence, korang bolehlah berkenalan dengan watak utama francais Just Cause ni – si Rico Rodriguez!  Sekali imbas,penulis tengok Rico nih ada kelibat macam Nathan Drake dari siri Uncharted. Cumanya si Rico nih lebih tegap dan berisi dan dia bercakap dengan lenggok orang Hispanic! Memang terhibur penulis mendengarnya!

Seperti yang kita tahu, hero game ini iaitu Rico Rodriguez pulang ke tanah air beliau iaitu di Medici, sebuah kepulauan Mediterranean yang diperintah oleh diktator kuku besi iaitu General Di Ravello.
So dalam game ini, korang akan musnahkan segala yang berkaitan dengan General Di Ravello – tawan kubu, musnahkan poster besar Di Ravello, musnahkan bekalan tenaga elektrik, musnahkan speaker propaganda dan bermacam-macam lagi. Semua kemusnahan ini akan memberikan korang XP points!

Grafik tak perlu dipertikaikan lagi, kerana bagi penulis Just Cause 3 yang berlatarbelakangkan Kepulauan Mediterranean, sudah pasti akan memukau mata korang.

Map yang amat luas hampir 1000 kilometer persegi seperti yang di war-warkan dan penulis hanya dapat meneroka sedikit sahaja buat masa ini.
JomBaca: Just Cause 3: 10 Fakta Yang Korang Mungkin Tak Tahu!

Setakat ini, game ini memang menyeronokkan kerana korang boleh musnahkan apa sahaja! Dari tong-tong gas yang bersepah di merata pulau ini, stesen minyak dan janakuasa elektrik, jambatan yang merentasi kepulauan Medici ini, ahh macam-macam lagilah.
Lagi best, game ini menggalakkan kemusnahan yang boleh korang lakukan dengan cara paling kreatif. Contohnya korang chain-kan lori tangki ke helikopter musuh menggunakan Grappling Hook korang, dan tengok macamana kedua-duanya meletop dengan indah sekali! Michael Bay mesti bangga tengok hasil kerja korang!
JomBaca: Just Cause 3: Unboxing Just Cause 3 Collector’s Edition!
Abg Rico dah ready nak memusnahkan apa sahaja
Developer Avalanche Studios juga meletakkan kelainan di dalam side mission kali ini. Memandangkan ramai yang memilih untuk melakukan story mode sahaja, penulis rasa untuk Just Cause 3 kali ini, korang perlu juga berikan perhatian pada side mission. Di situ lah korang akan mendapat gear untuk upgrade senjata, gajet korang, dan kenderaan untuk mendapatkan kesan kemusnahan maksima.
Nak upgrade kene buat side mission bro
So guys amacam teruja tak!?  Penulis secara peribadi jatuh cinta pandang pertama dengan Just Cause 3 nih. Dari aspek grafik, controls yang intuitive, kemusnahan yang boleh buat korang terbeliak mata, game engine yang betol-betol menampakkan keupayaan kuasa pemprosesan next gen consoles – ahh syahdu. Baru aje main 5 jam dalam game ini!
JomBaca: Just Cause 3: Dari Diari Developer Mengenai Avalanche Game Engine
Nantikan full review kitorang Just Cause 3 Boleh Beli or Boleh Blah!? dalam masa terdekat ini! Just Cause 3 akan dilancarkan secara rasminya pada hari ini, so kalau korang berminat, dapatkan game ini dari penjual kegemaran korang!
https://www.youtube.com/watch?v=Y0P_K4d3fPk
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Pre-Order Just Cause 3 dengan menghantar ‘JGJC3‘ ke Inbox Partner Seller kitorang dan dapatkan diskaun RM5!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]
ADIOS!


Tony Hawk Mengesahkan Bahawa Beliau Sedang Dalam Kerjasama Menyiapkan Sebuah Video Game Skate!

Tetapi kini bukan lagi bersama Activition.
Kredit: Dale May

Pasti ramai yang tahu bahawa Activision telah menerima kritikan yang teruk dengan penerbitan Tony Hawk Pro Skater 5. Penuh dengan bug dan glitch, jelas kualiti pembuatan game tersebut sangatlah teruk dan tidak dipantau.
Oleh kerana ini, Tony Hawk telah mengambil tindakan untuk bekerjasama dengan sebuah studio tetapi enggan memberi info lanjut kerana ia masih lagi dalam fasa yang terlalu awal. Perkara ini telah sampaikan oleh beliau dalam temubual bersama Jenkem Magazine.
Mungkin ini bermakna hakmilik bagi siri Tony Hawk Pro Skater telah dijual oleh Activision atau mungkin sebuah siri baru sedang dibangunkan. Mungkinkah Tony Hawk kini bekerjasama bersama EA untuk membangunkan Skate 4?
Apa pun, kita nantikan berita dari projek terbaru Tony Hawk ini pada masa akan datang.


AGES 2016: Di Sebalik Tabir Acara eSport Terbesar Asia Tenggara Anjuran Platinum Eden!

Siapa sebenarnya penganjur ASEAN Games for E-Sports (AGES) 2016? Jom kita kenali dengan lebih dekat syarikat yang membelanjakan jutaan Ringgit demi kemajuan eSports negara ini!

AGES 2016 akan meraikan budaya eSports dan gaming di rantau Asia Tenggara ini! Acara ini akan menganjurkan pertandingan eSports Defense of the Ancients 2(DotA2), FIFA16 dan Counter Strike: Global Offensive (CS: GO) dengan penyertaan daripada Singapura, Indonesia, Filipina, Thailand, Vietnam, Cambodia dan Malaysia.

Sebagai acara eSports terbesar di rantau ini, semestinya ia akan menawarkan pool prize money yang lumayan! AGES 2016 menjanjikan hadiah terkumpul sebanyak RM1,000,000 – dan semuanya adalah sumbangan daripada pihak penganjur Platinum Eden Sdn Bhd.

Siapakah Sebenarnya Platinum Eden?
Muhammad Taqiuddin Tan Sri Halim Saad, anak kepada tokoh korporat billionaire Malaysia yang disegani, Tan Sri Halim Saad – merupakan Pengasas dan Pengarah Urusan Platinum Eden Sdn. Bhd (PESB).
Muhammad Taqiuddin melanjutkan pelajaran beliau ke University of Adelaide, Australia dengan Major in Economics and Finance. Sebelum memulakan Platinum Eden, beliau terikat dengan Kafnun Sdn Bhd, sebuah syarikat usahasama keluarga yang terlibat di dalam pelaburan syarikat startup dan expansion companies.
Kemudiannya beliau mengambil peranan sebagai Pengarah Eksekutif di Amanah Capital Group Limited – Lead Consultant yang menasihati Tatarstan Investment Development Agency (TIDA) dalam pembangunan urban Kazan Smart City di Tatarstan, Russia.
Pada 2013, beliau memulakan Platinum Eden Capital Ltd bagi menjalankan kerja-kerja Corporate Finance serta menumpukan perhatian kepada kegiatan merger & acquisition bagi pihak PESB. PESB kemudiannya mendapatkan ARL Homecomm (Infrastruktur Telco) juga terlibat di dalam industri pembinaan, pembangunan dan IT solution.
Kini, beliau terlibat pula di dalam penganjuran acara eSports terbesar di Asia Tenggara!

JomBaca: AGES 2016: Dapatkan Tiket Sekarang Sebelum Terlambat!
Kitorang di JomGaming berharap usaha sebegini memulakan revolusi keterbukaan syarikat dan jenama besar di dalam penajaan acara eSports di masa hadapan. Sudah tiba masanya syarikat-syarikat melihat keupayaan pemain eSports negara dan menyokong usaha mereka melalui program-program seperti AGES ini.
JomBaca: World Cyber Arena Qualifiers: Team Malaysia WarriorsGaming.Unity dan MVP.Karnal Layak Ke WCA 2016!


Ubisoft Mengumumkan Studio Baru Di Saguenay Bagi Memfokuskan Perkhidmatan Online

Ubisoft Saguenay akan beroperasi pada awal tahun 2018 dan akan membuka 125 peluang pekerjaan.

Perkara ini diumumkan dalam satu sidang akhbar disiarkan secara langsung melalui YouTube (pada minit ke 27:00 tetapi dalam bahasa Perancis). Ubisoft juga berkongsikan kenyataan akhbar memperincikan tentang studio baru ini dalam bahasa Inggeris melalui laman rasmi sesawang mereka.
Sebelum ini, Ubisoft juga mengumumkan pembukaan satu studio baru, Ubisoft Stockholm pada awal Ogos tahun ini untuk bekerjasama bersama Massive Entertainment bagi membangunkan game Avatar.

Ubisoft Sagueney bakal beroperasi di Quebec akan memfokuskan bagi perkhidmatan dan teknologi online.
Ubisoft melihat sistem operasi online sebagai potensi baru dalam tumbesaran industri video game dan studio Sagueney ini dibina bagi memperincikan lebih tentang keberkesanan servis online.
Studio ini sudah mula mengiklankan peluang pekerjaan di laman sesawang Ubisoft Sagueney (masih lagi dalam bahasa Perancis) untuk programmer, online engineer, level engineer khususnya kepada yang sudah ada pengalaman bekerja untuk triple A game.
Selain itu, Ubisoft kini juga sedang mempertimbangkan untuk membuka studio ke-lima di Canada dan dijangkakan menawarkan lebih daripada 1,000 peluang pekerjaan iaitu 125 pekerjaan di Sagueney dan 875 peluang pekerjaan untuk pembesaran Ubisoft Quebec dan Montreal termasuk studio ke-lima yang tidak diumumkan lagi.
Buat masa kini, tiada lagi pengumuman atau berita pembangunan game dari Ubisoft Sagueney sehinggalah pembukaan rasmi studio pada tahun hadapan.
JomBaca: Assassin’s Creed Origins Menampilkan Lebih Banyak Elemen Penyiasatan Ala-Ala Detektif Oleh Bayek Dan Isterinya, Aya


7 Perkara Tentang Rang Undang-Undang Di Amerika Syarikat Yang Boleh Mengharamkan Loot Box

Seperti yang dilaporkan oleh Kotaku, objektif rang undang-undang baru yang ada di Amerika Syarikat adalah untuk menangani masalah mangsa-mangsa loot box dan microtransactions pay-to-win dalam video game.
Diperkenalkan oleh Senator Josh Hawley of Missouri, Protecting Children from Abusive Games Act itu akan mengharamkan mekanik yang ada dalam video game yang mensasarkan kepada mereka yang berumur 18 tahun ke bawah. Jika rang undang-undang ini diluluskan, ia akan memberikan perubahan besar kepada industri video game. Berikut adalah 7 perkara yang korang patut tahu mengenai rang undang-undang ini:
1. Siapa Senator Josh Hawley?
Senator Josh Hawley
Senator Josh Hawley ialah dari Parti Republican di Missouri dan juga merupakan seorang ahli politik termuda dalam senat. Pada bulan Jun, selama lima bulan berada dalam pejabat, beliau sudah pun membincangkan mengenai beberapa isu terutamanya tentang pengumpulan data yang dijalankan oleh Facebook terhadap para remaja dan perubahan terhadap Children’s Online Privacy Protection Act.
Beliau bekerjasama dengan Senator Ed Markey of Massachusetts dan Richard Bluementhal of Connecticut untuk menangani masalah mangsa-mangsa microtransactions dalam video game, terutamanya kanak-kanak.
2. Apa itu loot box dan microtransactions pay-to-win?

Loot box adalah kotak virtual yang boleh dibeli dengan wang sebenar. Apabila pemain membuka kotak tersebut, ia akan memberikan item secara rawak atau “loot” kepada pemain.
Loot boleh didapati dalam bentuk item kosmetik seperti kostum untuk karakter atau pilihan pelbagai warna dan corak untuk senjata pemain. Mata wang in-game yang boleh digunakan untuk membeli lebih banyak item virtual adalah seperti perisai, senjata dan bahan-bahan lain.

Maksud “pay-to-win” pula merujuk kepada kebolehan untuk meningkatkan kekuatan karakter pemain menerusi pembayaran mikro dalam permainan. Perkara ini dikritik oleh komuniti kerana ia memberikan pemain untuk mengambil “jalan pintas” untuk menguatkan karakter pemain atau untuk mendapatkan sesebuah item tanpa perlu berusaha untuk mendapatkannya semasa bermain.
Loot box senang dibeli. Akan tetapi, kadar peratusan untuk pemain mendapat item yang rare adalah tipis dan selalunya item yang diperolehi oleh pemain melalui loot box adalah bukan item yang mereka mahu. Ini menyebabkan mereka akan terus membeli lebih banyak kotak-kotak loot sehinggalah mereka dapat apa yang mereka mahukan. Sama seperti slot machine.
3. Macam mana ia memberi kesan kepada kanak-kanak?
Setiap game yang ada pada masa kini akan menyertakan fungsi microtransactions dan itu satu masalah kerana kanak-kanak bermainnya. Fortnite, PlayerUnknown Battlegrounds, Rocket League, Overwatch, Call of Duty dan banyak lagi adalah antara game-game yang mengandungi microtransactions.
Microtransactions selalunya boleh dikesan di setiap game mobile di mana kebanyakannya adalah percuma. Oleh kerana ia percuma, ia mudah untuk diakses oleh kanak-kanak. Sesetengah kanak-kanak telah menghabiskan sebanyak beratus ribu dolar dalam microtransactions tanpa pengetahuan atau pengawasan ibu bapa mereka. Apabila ibu bapa mereka tahu, ianya sudah terlambat kerana wang tidak boleh dikembalikan.

Fortnite sangat dikenali kerana amalan microtransactions-nya yang boleh dipersoalkan. Item-item yang dijual dikunci di balik pembayaran melalui mata wang maya “V-Bucks” atau $10 Battle Pass Season.
Untuk menambahkan lagi tekanan kepada pemain, pembangun menambah fungsi di mana pemain perlu membeli item kosmetik itu yang boleh didapati dalam masa terhad. Jika sesebuah misi itu memerlukan pemain yang mempunyai level yang tinggi, mereka boleh memintasnya dengan membeli dalam bentuk bayaran mikro.
Kanak-kanak boleh mudah terkeliru antara membelanjakan wang sebenar atau wang virtual.
4. Apakah rang undang-undang anti loot box akan pertimbangkan?
Microtransactions pay-to-win:

Memudahkan progressi pemain
Membantu pemain memenangi ganjaran yang mana pada dasarnya tidak mampu dimenangi oleh pemain biasa
Mengizinkan pengguna untuk mengakses kandungan yang mana sebelum ini boleh tapi kini tidak boleh selepas beberapa kali percubaan dalam permainan

Loot Box:
Rawak atau separa rawak

Membuka kunci untuk ciri atau mempertingkatkan nilai sesebuah produk hiburan
Membenarkan pengguna untuk membuat satu atau lebih penambahan transaksi add-on yang mana pengguna tidak boleh melakukannya pada awalnya
Membuka kunci kandungan yang tidak diketahui kepada pengguna sebelum transaksi add-on yang pertama

5. Apa yang rang undang-undang ini akan lakukan?
Jika diluluskan, Senator Hawley akan mengawal selia microtransactions dan jualan loot box dalam game yang dipasarkan kepada mereka yang berumur 18 tahun ke bawah.
Peraturan ini akan digunakan bukan sahaja kepada game yang sudah diterbitkan tapi juga kepada game yang akan datang. Game-game yang dimainkan oleh minoriti (bawah 18 tahun) tidak akan dibenarkan untuk melakukan kemaskini yang membenarkan loot box atau microtransactions.

Rang undang-undang itu menjelaskan bahawa game yang dimainkan oleh kanak-kanak adalah sebagai “minor-oriented game” dan akan menjadi faktor dalam pengguna sasaran, subjek penting, gaya seni, animasi karakter, muzik, bunyi, dan banyak lagi yang jatuh dalam kategori ini.
Rang undang-undang itu menyertakan pengecualian yang mana mempertimbangkan transaksi untuk bayaran langganan, mode, perubahan kosmetik dan DLC.
6. Game-game manakah yang akan menerima kesannya?
Mana-mana game yang berada di bawah rating “M” dalam ESRB akan dikenakan seperti:

Fortnite
Apex Legends
Overwatch
PUBG
Rocket League
Dota 2
Hearthstone
League of Legends
Heroes of the Storm

Dan banyak lagi. Tidak pasti lagi sama ada game selain dari rating “M” akan menerima kesan yang sama.
7. Di manakah rang undang-undang itu sekarang?
Senator Josh Hawley secara rasminya memperkenalkan rang undang-undang itu pada 23 Mei 2019 dengan senator democratic Ed Markey of Massachusetts dan Richard Bluementhal of Connecticut menandatangani rang undang-undang tersebut sebagai tanda sokongan.
Rang undang-undang itu masih di peringkat pertama dari tiga peringkat proses perundangan. Ia perlu dibentangkan, dikaji dan dikeluarkan oleh jawatankuasa sebelum ia boleh diperdebatkan, dipinda, dan diundi. Jika mendapat undian tinggi, ia akan bergerak ke peringkat kedua dalam proses di senat. Proses ini akan diulang dan jika diluluskan dalam undian kedua, ia akan kembali ke House dan Senate untuk kelulusan terakhir.
Jika diluluskan, presiden diberikan selama 10 hari untuk veto atau meluluskan undang-undang.


The Game Awards 2021: Undian Kini Dibuka, Deathloop, Ratchet & Clank: Rift Apart, It Takes Two Ungguli Pencalonan

Salah satu majlis anugerah gaming terbesar dunia, The Game Awards 2021 bakal diadakan pada 9 Disember ini.
Terkini, pihak penganjur telah mengeluarkan senarai pendek akhir pencalonan untuk setiap kategori. Tahun ini menyaksikan Deathloop, Ratchet & Clank: Rift Apart, It Takes Two, dan Psychonauts 2 mengungguli pencalonan apabila telah disenaraipendek untuk beberapa kategori.
Undian awam untuk para peminat juga telah dibuka. Sama seperti tahun-tahun sudah, proses undian anugerah ini ditentukan oleh juri profesional, iaitu 103 media dari seluruh dunia (90%) dan undian terbuka di laman web rasminya (10%).
Berikut ialah senarai penuh pencalonan akhir untuk setiap kategori.
Game of the Year
Deathloop (Arkane Studios/Bethesda)It Takes Two (Hazelight Studios/EA)Metroid Dread (Mercury Steam/Nintendo)Psychonauts 2 (Double Fine/Xbox Game Studios)Ratchet & Clank: Rift Apart (Insomniac Games/SIE)Resident Evil Village (Capcom)
Best Game Direction
DeathloopIt Takes TwoReturnalPsychonauts 2Ratchet & Clank: Rift Apart
Best Narrative
DeathloopIt Takes TwLife is Strange: True ColorsMarvel’s Guardians of the GalaxyPsychonauts 2
Best Art Direction
The Artful EscapeDeathloopKena: Bridge of SpiritsPsychonauts 2Ratchet & Clanl: Rift Apart
Best Score and Music
The Artful EscapeCyberpunk 2077DeathloopMarvel’s Guardians of the GalaxyNier Replicant
Best Audio Design
DeathloopForza Horizon 5Ratchet & Clank: Rift ApartResident Evil VillageReturnal
Best Performance
Erika Mori as Alex Chen – Life is Strange: True ColorsGiancarlo Esposito as Anton Castillo – Far Cry 6Jason E. Kelley as Colt Vahn – DeathloopMaggie Robertson as Lady Dimitrescu – Resident Evil VillageOzioma Akagha as Julianna Blake – Deathloop
Games for Impact
Before Your EyesBoyfriend DungeonChicoryLife is Strange: True ColorsNo Longer Home
Best Ongoing
Apex LegendsCall of Duty: WarzoneFinal Fantasy 14 OnlineFortniteGenshin Impact
Best Indie
12 MinutesDeath’s DoorKena: Bridge of SpiritsInscryptionLoop Hero
Best Mobile Game
FantasianGenshin ImpactLeague of Legends: Wild RiftMarvel Future RevolutionPokemon Unite
Best Community Support
Apex LegendsDestiny 2Final Fantasy 14 OnlineFortniteNo Man’s Sky
Innovation in Accessibility
Far Cry 6Forza Horizon 5Marvel’s Guardians of the GalaxyRatchet & Clank: Rift ApartThe Vale: Shadow of the Crown
Best AR/VR
Hitman 3I Expect You To Die 2Lone Echo 2Resident Evil 4Sniper Elite VR
Best Action Game
Back 4 BloodChivalry 2DeathloopFar Cry 6Returnal
Best Action Adventure
Marvel’s Guardians of the GalaxyMetroid DreadPsychonauts 2Ratchet & Clank: Rift ApartResident Evil Village
Best Roleplaying
CyberpunkMonster Hunter RiseScarlet NexusShin Megami Tensei 5Tales of Arise
Best Fighting
Demon Slayer -Kimetsu No Yaiba – The Hinokami ChroniclesGuilty Gear StriveMelty Blood – Type LuminaNickelodeon All-Star BrawlVirtua Fighter 5: Ultimate Showdown
Best Family
It Takes TwoMario Party SuperstarsNew Pokemon SnapSuper Mario 3D World + Bowser’s FuryWarioware: Get it Together
Best Sim/Strategy
Age of Empires 4Evil Genius 2: World DominationHumankindInscryptionBest Sports/RacingMicrosoft Flight Simulator
Best Multiplayer
F1 2021FIFA 22Forza Horizon 5Hot Wheel UnleashedRider Republic
Best Debut Indie
Kena: Bridge of SpiritsSableThe Artful EscapeThe Forgotten CityValheim
Most Anticipated Game
Elden RingGod of War RagnarokHorizon Forbidden WestSequel to The Legend of Zelda: Breath of the WildStarfield
Best Content Creator of the Year
DreamFuslieGaulesIbaiTheGrefg
Best eSports Game
Call of DutyCS:GODOTA 2League of LegendsValorant
Best eSports Athlete
Chris “Simp” LehrHeo “ShowMaker” SuMagomed “Collapse” KhalilovOleksandr “s1mple” KostylievTyson “TenZ” Ngo
Best eSports Team
Atlanta FaZe (COD)DWG KIA (LOL)Natus Vincere (CS:GO)Sentinels (Valorant)Team Spirit (DOTA2)
Best eSports Coach
Airat “Silent” GazievAndrey “ENGH” SholokhovAndrii “B1ad3” HorodenskyiJames “Crowder” CrowderKim “kkOma” Jeong-gyun
Best eSports Event
2021 League of Legends World ChampionshipPGL Major Stockholm 2021PUBG Mobile Global Championship 2020The International 2021Valorant Champions Tour: Stage 2 Masters


Pra-Tempah PS5 Di Gamers Hideout Wajibkan Beberapa Bundle Sehingga Cecah RM3,248

Bermula 12 tengah malam tadi, pra-tempah PS5 untuk pasaran Malaysia secara rasminya dibuka di 27 buah kedai game tempatan yang disahkan oleh Sony.
Salah satu kedai game tempatan terkemuka, Gamers Hideout (GH) turut tidak ketinggalan untuk membuka pra-tempah pada jam 12 tengah hari tadi. Walau bagaimanapun ia telah mendapat kecaman ramai apabila GH mewajibkan pembelian konsol PS5 dengan bundle yang menyertakan beberapa item dan aksesori lain yang tidak sepatutnya.

Ketika menulis artikel ini, JomGaming cuba untuk melihat sendiri apakah item yang disertakan dalam bundle ini, namun laman web GH telah menutup butang pra-tempah, kemungkinan telah menerima jumlah pra-tempah yang mencukupi.
Tetapi, JomGaming dapat bersembang dengan sahabat kami, Mohamad “Kamenrimau” Fadzli yang berjaya meneruskan pembelian sehingga checkout, namun membatalkan hasratnya itu di saat akhir kerana setelah berfikir dua kali — beliau merasakan bundle ‘GH Premium Protection Plan’ dan harga yang ditawarkan tidak masuk akal sama sekali.
Berikut ialah butiran pra-tempah PS5 di GH yang diberikan Kamenrimau kepada JomGaming:
1 x konsol PS5 (Edisi Disk) — RM2,2991 x Pilihan Game PS5 seperti Miles Morales, Demon’s Souls, dll (1 Game PS5 saja) — RM2991 x Pilihan Mystery Game Pack, contohnya Mystery Action Game Pack (3 Game) — RM3991 x Dobe PS5 Accessories – Dobe PS5 DualSense Trigger Kit — RM49.901 x Dobe PS5 Accessories – Dobe PS5 DualSense Silicon Case — RM49.90
Jumlah di atas ialah RM3,098.60.
Harus diingat, harga di atas belum lagi termasuk kos penghantaran. Disebabkan pandemik, GH tidak membenarkan pengambilan walk-in di kedai, sebaliknya turut mewajibkan penghantaran melalui pos.
Menurut Kamenrimau, ada dua pilihan kos penghantaran, sama ada RM20 atau RM150. Andai kata kita mengambil kos penghantaran yang lebih baik, RM3,098.60 + RM150 = RM,3248.60 — boleh dikatakan hampir RM1,000 lebih mahal daripada harga asal PS5 sekiranya kita ingin membeli konsolnya sahaja.
Berikut ialah screenshot resit checkout yang beliau kongsikan kepada JomGaming, sebelum membatalkan hasratnya untuk membeli bundle PS5 ini di GH.

Dari satu sudut, kami memahami bagaimana dalam keadaan begitu sukar pada tahun ini, kedai game tempatan termasuklah GH cukup sukar untuk terus kekal dengan jumlah jualan yang baik, sehingga termasuk mengadakan bundle wajib seperti ini.
Namun, mereka harus memikirkan dari sudut pandang pemain/pembeli juga. Kami ingin mendapatkan konsol gaming terkini di pasaran untuk terus duduk dan berhibur di rumah, dengan harga berpatutan serta tanpa sebarang bundle yang mengarut.

PS5 akan dilancarkan di pasaran Malaysia pada 11 Disember ini.


Worms Juga Umumkan Game Baru Battle Royale Untuk PS4, PS5 Dan PC – Bukan Lagi Pertarungan Turn-Based

Tak cukup lagi dengan lambakan game battle royale yang ada? Tambah satu lagi game battle royale ini dalam pilihan korang.
Team17 telah mengumumkan sebuah game baharu dari dunia Worms. Berjudul Worms Rumble, game ini akan dilancarkan pada hujung tahun 2020 untuk PC, PS4 dan PS5.
Apa yang membezakan Worms Rumble dengan game-game Worms sebelum ini? Satu kelainan yang paling besar ialah ia bukan lagi pertarungan turn-based, tetapi kini bertukar kepada pertarungan real-time. Dalam kata lain, ia akan menjadi seperti kebanyakan game shooter lain yang boleh melakukan serangan pada bila-bila masa, tanpa perlu menunggu giliran seperti game-game Worms yang pernah kita mainkan sebelum ini.
Dua mode akan dibawakan ke dalam game ini, iaitu Battle Royale dan Deathmatch. Ia akan mengumpulkan seramai 32 pemain dalam satu-satu pusingan.
Lebih menarik, Worms Rumble akan menampilkan fungsi cross-play. Bermakna, pemain di PC, PS4 dan PS5 boleh main bersama kelak.
Jom tonton trailer pertama di bawah:

Sebuah game Worms yang bukan lagi pertarungan turn-based? Adakah ia sudah lari daripada identiti asal Worms? Kongsikan di ruangan komen.


Razer Game Store Kini Dilancarkan Ke Lazada Malaysia, Dapatkan Game-Game Digital PC Murah

Razer pada hari ini telah mengumumkan yang Razer Game Store akan dibuka di Lazada Malaysia bermula 11 November ini, bersama-sama dengan promosi besar-besaran yang akan dibawakan ke seluruh laman Lazada (festival 11.11).

Pelancaran game store ini ke Lazada Malaysia serentak dengan pelancarannya ke Lazada Filipina, menjadikan ia kini boleh didapati di empat buah negara rantau Asia Tenggara — Singapura, Thailand, Malaysia dan Filipina.
Untuk korang yang mungkin terkeliru, Razer Game Store ini berbeza dengan Razer Official Store. Razer Official Store merupakan laman yang menjual barangan-barangan gaming oleh jenama Razer, manakala Razer Game Store ialah gedung untuk membeli game-game digital (PC) — sama seperti Steam, Uplay, Origin dan lain-lain.
Pada 11 November ini, Razer Game Store akan menawarkan promosi beberapa game popular sehingga 90 peratus, seperti Assassin’s Creed Odyssey.
Melalui pembacaan kami di gedung itu setakat ini, selepas lengkap proses pembelian sesuatu game itu di laman Lazada, mereka akan menghantar emel kepada pembeli — menerangkan bagaimana untuk menebus game ini melalui Steam. Pembeli perlu membuka akaun Razer, dan mendapatkan kod itu di laman Razer terlebih dahulu sebelum boleh menebusnya di Steam.


Monster Hunter Generations: Video Gameplay Terbaru Lawan Nargacuga & Astalos!

Gamespot telah berkongsi dua video lawan monsters yang awesome!

Korang kipas-susah-mati Monster Hunter mesti tak sabarnye nak layan Monster Hunter Generations tak lama lagi kan? Jom layan video racun macam mana geng Gamespot lawan Nargacuga & Astalos!

Uuuuuuuuuuuu…! Tazabarnye nak ketuk sendiri naga-naga dua ekor ni!
Monster Hunter Generations bakal bertemu dengan anda di antara bulan Jun-August 2016 di platform Nintendo 3DS.
Jom Baca: Monster Hunter Generations : Versi Bahasa Inggeris Monster Hunter X!


Fortnite mungkin akan keluarkan mode first-person tak lama lagi

View this post on Instagram            A post shared by JomGaming (@jomgaming)


Destiny 2: Spekulasi Dan Berita Ianya Bakal Tiba Ke Platform PC!

Menurut pelbagai sumber yang menyebarkan perkhabaran – Destiny 2 akan turut dilancarkan di platform PC!

Khabar angin yang terbit daripada sebuah post di NeoGAF dan daripada satu lagi post yang mendapat sumber daripada Activision, menggariskan beberapa maklumat daripada sebuah internal presentation termasuklah Destiny 2!
Berikut adalah beberapa khabar angin berkenaan Destiny 2:
Destiny 2 akan diterbitkan bagi platform PC
Bungie telah menghentikan pembangunan DLC Destiny bagi PS3 dan Xbox 360, ini mungkin menandakan penerbitan ke platform PC takkan lagi dikekang oleh teknologi lama.
Destiny 2 adalah sebuah game baru, bukan sambungan alkisah Destiny terkini
Destiny 2 dikatakan akan menyambung alkisah Destiny, mungkin daripada aspek penceritaan yang berbeza. Ianya akan kelihatan seperti sebuah sekuel dan takkan menjadi seperti DLC yang lain. Content terkini mungkin takkan dibawa ke Destiny 2 – loot, map dan aktiviti baru juga dijangka. Kotaku di dalam artikel mereka membuat spekulasi bahawa mungkin Destiny 2 akan meninggalkan karakter Destiny terkini – bagaimanapun tidak dinyatakan samada karakter Guardians ataupun NPC yang akan terjejas.
Destiny 2 akan memperkenalkan lebih banyak active environment
Bayangkan tak perlu kembali ke Tower (social area), Guardians kini boleh terus berinteraksi bersama NPC dan memulakan aktiviti di dalam dunia game. Dikatakan, ini akan melenyapkan terus penantian di Orbit semasa matchmaking! Adakah video Destiny di E3 2013 AKHIRNYA akan berjaya dimainkan dalam Destiny 2 nanti?

Activision mendapatkan bantuan High Moon dan Vicarious Visions
Khabar tersebut juga menyatakan bahawa Activision telah mendapatkan bantuan High Moon Studios dan Vicarious Visions mungkin bagi pembangunan game engine baru ataupun environment development. High Moon Studios terkenal dengan game Transformers, Deadpool dan Call of Duty: Advanced Warfare, manakala Vicarious Visions pula terkenal dengan Guitar Hero, Transformers War for Cybertron dan Skylanders.

Destiny 2 akan menceritakan kisah Cabal di Saturn
Plot Destiny 2 dikatakan akan memulakan penceritaan baru sambil race dan factions baru juga mungkin diperkenalkan. Musuh baru daripada setiap race musuh juga mungkin akan diperbaharui.
Tiada lagi content bagi Destiny
Post di NeoGAF itu juga menyatakan bahawa dengan khabar Destiny 2 ini, kita mungkin takkan melihat content baru bagi Destiny 1. Pembangunan rangka kerja dan engine bagi Destiny 2 dijangka akan menghasilkan pengalaman gaming yang lebih lancar.
So macam mana geng? Betul ke bohong? Sama-sama kita nantikan.


Kini Giliran FIFA 18 Pula, Para Pemain Lancarkan Boikot Kerana Microstransactions Dalam Game Ini

Satu per satu pemain game-game keluaran EA mula bersuara.

Belum lagi kemarahan peminat terhadap apa yang ada dalam Star Wars Battlefront II reda, kini giliran satu lagi game EA mula dilancarkan dengan satu boikot. Para pemain melancarkan kempen boikot untuk FIFA 18 kerana penggunaan microtransactions dan beberapa perubahan lain yang berlaku dalam game baru-baru ini.
Seorang pengguna Reddit, telah melancarkan kempen #FixFIFA, yang mana ia nampaknya semakin mendapat perhatian ramai. Bukan sahaja di Reddit, malah satu petisyen telah dibuat di Change.org dan semasa artikel ini ditulis, ia telah berjaya memperoleh lebih daripada 25,000 tandatangan.
Objektif utama kempen ini adalah untuk mendesak EA Sports memperbaiki beberapa isu yang dilaporkan oleh para pemain, termasuklah memanjangkan waktu Weekend League dalam FIFA 18 dan mengubah microtransactions.
Pastinya ia bukan kali pertama EA membawakan microtransactions dalam FIFA Ultimate Team, namun para pemain merasakan bahawa semakin lama, keputusan yang mereka dapati daripada membuka pek semakin tidak masuk akal.
Kata seorang pemain, “Pek itu sememangnya RNG (sama ada sangat bertuah atau sangat malang) dan mempunyai keputusan yang sangat teruk, kamu sama ada membelanjakan USD1.50 dan memperoleh pemain terbaik dalam game, atau membelanjakan ribuan dollar dan tidak memperoleh apa-apa. Pemain dengan pasukan terbaik dalam game telah menghabiskan lebih daropada USD8,000 untuk mendapatkannya, sesuatu yang melampau untuk sesebuah game yang dikeluarkan pada setiap tahun.”
Kepada korang yang turut ingin membantah terhadap isu ini, korang boleh turunkan tandatangan di sini.

FIFA 18 kini boleh dimainkan di PC, PS4, PS3, Xbox 360 dan Xbox One.
JomBaca: EA Bawakan Kandungan Dari Star Wars Battlefront II Ke Dalam FIFA 18 Dan Battlefield 1


Pemain Takkan Perlukan Lagi PS Plus Untuk Main Rocket League Apabila Ia Berubah Model Kelak

Julai lalu, Psyonix telah mengumumkan bahawa Rocket League akan mengalami perubahan yang cukup besar, iaitu game bola-sepak-kereta itu akan bertukar menjadi sebuah game percuma untuk dimainkan oleh semua (free-to-play).
Terkini, mereka telah berkongsi dengan lebih mendalam tentang apakah perubahan dan penambahbaikan yang akan ditampilkan.
Seperti dijangka, sebagai sebuah game free-to-play, pemain di PS4 dan Nintendo Switch masing-masing tidak perlu lagi mempunyai langganan PlayStation Plus dan Switch Online untuk bermain mode-mode online multiplayer.
Rocket ID pula akan bertukar menjadi Epic Friends. Senarai rakan Rocket ID yang pemain ada kini akan menjadi Epic Friends, serta senarai rakan sedia ada dalam akaun Epic Games akan kelihatan dalam Rocket League.
Di samping itu, mereka juga ada menerangkan pelbagai pembaharuan seperti memperkemas Seasons, Competitive Rank baharu, pengalaman bermain baharu dan banyak lagi. Korang boleh baca butiran ini di pautan ini.
Walau bagaimanapun, Psyonix belum lagi bersedia untuk mendedahkan tarikh tepat pelancaran kemaskini ini. Mereka hanya menyatakan yang ia akan tiba pada pertengahan September ini.
Rocket League kini boleh dimainkan di PC, PS4, Xbox One dan Switch. Buat masa ini di PC, ia boleh didapati di Steam, dan apabila kemaskini baharu ini dilancarkan, game ini hanya akan ada di Epic Games Store. Namun jangan risau kerana pemain Steam yang telah membelinya tetap dibenarkan main seperti biasa.


Game Shooter Akan Datang Oleh Pembangun League of Legends Kini Dikenali Valorant, Saksikan Gameplay Terbaru

Pada Oktober 2010, Riot Games telah mengumumkan pelbagai projek baharu yang akan mengembangkan universe League of Legends. Antaranya seperti animasi, dokumentari, game kad, game shooter dan banyak lagi.
Antara yang menjadi perhatian utama peminat ialah sebuah game shooter, yang mana pada ketika itu hanya dikenali sebagai Project A. Kini, game tersebut telah mendapat judul rasmi, iaitu Valorant.
Bersama-sama dengan pengumuman judul rasmi ini, mereka turut berkongsikan gameplay terbaharu yang dimainkan oleh para pembangun dalam sesi percubaan dalaman. Korang boleh saksikan video berdurasi 2:40 minit ini di bawah:

Tiada platform yang diumumkan setakat ini, namun mereka mengatakan ia akan dilancarkan pada musim panas 2020.
Melihat video di atas, kita boleh katakan ia mempunyai aura seperti sebuah game yang menggabungkan gameplay Counter-Strike dengan Overwatch. Apa pandangan korang?


Pelancaran Battlefield 1 Adalah Yang Terbesar Dalam Sejarah DICE, Infografik Dikeluarkan

Nampaknya keputusan mereka untuk kembali ke era Perang Dunia Pertama membuahkan hasil.

Battlefield 1 telah dilancarkan sepenuhnya pada 21 Oktober 2016. Terbaru, DICE telah mengeluarkan infografik mengenai beberapa data yang diperoleh dalam masa seminggu ia dilancarkan. Dalam pengumuman di blog post itu, DICE turut mendedahkan bahawa pelancaran Battlefield 1 merupakan yang terbesar pernah dilancarkan dalam sejarah DICE.
Anda boleh saksikan infografik tersebut di bawah:

Beberapa hari lalu, DICE telah mendedahkan perancangan mereka untuk Battlefield 1 dalam update yang bakal tiba tidak lama lagi – memperkenalkan pelbagai fungsi dan game mode baru.


Diablo III Akan Menerima Penambahan Difficulty Sebab Korang Kata Sudah Tiada Cabaran!

4 update utama yang akan dibawa bersama update 2.4.2 untuk Diablo III kali ini.

Blizzard mendengar rungutan komuniti menyatakan yang mereka inginkan lebih cabaran! Kali ni developer terbabit telah mengemaskini Diablo III dan akan membuka cabaran Torment XI hingga XIII! Melalui cabaran Torment terbaru ini, pasti akan hadir pelbagai loot dan item yang lebih mengujakan dan tidak dilupa musuh yang juga lebih brutal.

Seperti yang diperkatakan tadi, loot dan item baru akan diperkenalkan melalui update terbaru ini yang akan sebahagiannya terdiri berstatus legendary. Tidak dilupakan beberapa armor set juga akan ditambah kali ini.

User interface juga akan menerima update yang akan membenarkan pemain menyimpan interface yang ada bagi screenshot yang lebih kemas dan tidak serabut. Disamping itu, ikon unik ditambah bagi Nephalem Rift, Greater Rift dan juga Menagerist Treasure Goblin.
Blizzard juga akan memberi update untuk Adventure Mode diantaranya ialah pemain pasti akan menerima 1 atau lebih Greater Rift Key apabila menyelesaikan cabaran Rift. Infernal Machines drop rate juga akan ditukar kepada 100% apabila korang membuat cabaran mulai Torment IV dan ke atas.
Update ini dijangkakan tiba untuk semua platform pada awal bulan Ogos nanti.
Sumber dari Blizzard.